

**ØKONOMIPLAN**

**2019-2022**

**BUDSJETT**

**2019**

**RÅDMANNENS FORSLAG**

LAG

**BUDSJETT 2019 – ØKONOMIPLAN 2019 -2022**

[1. INNLEDNING 2](#_Toc528568926)

[1.1 Tjenestetilbud 3](#_Toc528568927)

[1.2 Folkehelse og levekår 5](#_Toc528568928)

[1.3 Samferdsel og kommunikasjon 7](#_Toc528568929)

[1.4 Omdømme og attraktivitet 7](#_Toc528568930)

[2. FORUTSETNINGER OG HOVEDTREKK 9](#_Toc528568931)

[2.1 Økonomiske utviklingstrekk 9](#_Toc528568933)

[2.2 Statsbudsjettet 9](#_Toc528568934)

[2.3 Modum kommune 12](#_Toc528568935)

[2.4 Driftsbudsjettet 15](#_Toc528568936)

[2.5 Sektorene 18](#_Toc528568937)

[3. SENTRALADMINISTRASJON 20](#_Toc528568938)

[3.1 Mål for sentraladministrasjonen 20](#_Toc528568940)

[3.2 Sektorens driftsramme 20](#_Toc528568941)

[3.3 Tjenesteområdenes drift 21](#_Toc528568942)

[4. UNDERVISNINGSSEKTOR 24](#_Toc528568943)

[4.1 Mål for undervisningssektoren 24](#_Toc528568945)

[4.2 Sektorens driftsramme 25](#_Toc528568946)

[4.3 Tjenesteområdets drift 25](#_Toc528568947)

[5. HELSE- OG SOSIALSEKTOR 31](#_Toc528568948)

[5.1 Mål for helse- og sosialsektoren 31](#_Toc528568950)

[5.2 Sektorens driftsramme 32](#_Toc528568951)

[5.3 Tjenesteområdenes drift 33](#_Toc528568953)

[6. KULTURSEKTOR 39](#_Toc528568954)

[6.1 Mål for kultursektoren 39](#_Toc528568956)

[6.2 Sektorens driftsramme 40](#_Toc528568957)

[6.3 Tjenesteområdenes drift 40](#_Toc528568958)

[7. TEKNISK SEKTOR 45](#_Toc528568959)

[7.1 Mål for teknisk sektor 45](#_Toc528568961)

[7.2 Sektorens driftsramme 46](#_Toc528568962)

[7.3 Tjenesteområdenes drift 47](#_Toc528568963)

[8. INVESTERINGER 52](#_Toc528568964)

[8.1 Sentraladministrasjonen 53](#_Toc528568966)

[8.2 Kultur 54](#_Toc528568967)

[8.3 Teknisk 54](#_Toc528568968)

[8.4 Finansiering 58](#_Toc528568969)

[9. RÅDMANNENS FORSLAG 60](#_Toc528568970)

Vedlegg:

1. Talldel – budsjettskjema 1A, 1B, 2A OG 2B
2. KOSTRA – utvalgte nøkkeltall
3. Budsjett for tilsyn og kontroll 2019
4. Endring betalingssatser
5. Gebyrregulativ teknisk sektor
6. Mål i økonomiplanperioden

# INNLEDNING

Rådmannen legger med dette fram sitt forslag til budsjett for Modum kommune for 2019 og økonomiplan for perioden 2019-2022.

Statsbudsjettet viser at Modum kommune har høyere vekst i frie inntekter enn gjennomsnittskommunen. Likevel oppleves budsjettet for 2019 som stramt. Dette har først og fremst sammenheng med at færre flyktninger gir en reduksjon i integreringstilskudd på over 12 mill. kr og reduserte inntekter innen voksenopplæring på om lag 5 mill. kr. Samtidig skal nye bygg tas i bruk, nye brukere skal få nødvendige tjenester og det satses videre på utvikling av det kommunale tjenestetilbudet.

I budsjettforslaget er det gjort følgende prioriteringer:

* Nybygg på Modumheimen med 72 plasser ble tatt i bruk i september 2017 og ytterligere 16 plasser sommeren 2018. De resterende 8 plassene tas i bruk i oktober 2019.
* Nybygd Skredsvikmoen barnehage med 180 plasser er i full drift fra 2019. Den nye barnehagen erstatter Løkkeveien, Gustadmoen og Rolighetsmoen barnehager.
* Folkehelsearbeidet styrkes med 1,8 mill. kr. Barnefattigdom, Familiens hus og fritidstilbud prioriteres. Et prioritert tiltak er tettere oppfølging av familier uten arbeidsinntekt for å få flere ut i ordinært arbeid.
* Satsing på digitalisering fortsetter. Det iverksettes tiltak i tråd med kommunens digitaliseringsstrategi.
* Ny bru i Geithus er budsjettert med til sammen 100 mill. kr.
* Flere større byggeprosjekter er under utredning, men det er foreløpig ikke tatt stilling til disse. I økonomiplanen er det innarbeidet utredningsmidler og midler til mindre utbedringer/påbygg. For rådhuset er det satt av 40 mill. kr det siste året i planperioden.
* Det budsjetteres med 40 mill. kr til reservevannkilde fordelt i 2021 og 2022.

På grunn av mottatt investeringstilskudd til Modumheimen er det ikke behov for å ta opp lån til investeringer i 2018 og 2019.

Det er en stor utfordring at de økonomiske rammene blir strammere, samtidig som behovet for kommunale tjenester øker. Det generelle behovet for tjenester øker naturlig nok som følge av befolkningsvekst, men vi ser også en betydelig økning i enkeltbrukere med stort ressursbehov. Dette innebærer at vi står i vanskelige dilemmaer i prioriteringen av ressurser. Ønsket om å kunne gi gode tilbud til de enkeltbrukerne som trenger mest, vil samtidig innebære at vi må redusere tilbudet til større grupper av brukere.

I sak 38/17 behandlet kommunestyret langsiktig investeringsplan og driftsanalyse. Det ble der sett på hvilke grep som må gjøres for å sikre at Modum kommune skal ha solid og bærekraftig økonomi framover. Det ble blant annet gitt føringer for at brukere som hovedregel bør få sitt tilbud organisert som grupper, og at Modums tjenestetilbud skal være på nivå med sammenlignbare kommuner. Dette har vært førende for prioriteringene i budsjettforslaget.

Mål og satsingsområder for planperioden

Det er ingen tvil om at de største utfordringene kommune-Norge står overfor er knyttet til befolkningsutviklingen. Vi blir færre i yrkesaktiv alder, og betydelig flere vil få behov for pleie- og omsorgstjenester. I tillegg viser folkehelseprofilen i Modum at vi har utfordringer knyttet til levekår og folkehelse.

I kommuneplanen er det derfor fokusert på å tilpasse tjenestetilbudet til endringer i befolkningen. Samtidig må framtidige utfordringer møtes gjennom satsing på forebygging for å bedre innbyggernes livskvalitet, samt å begrense behovet for tjenester på et høyere omsorgsnivå. Å få nødvendig arbeidskraft er avhengig av at Modum er en attraktiv kommune med et godt kommunalt tjenestetilbud og lokale arbeidsplasser. Samferdsel og kommunikasjon er også en viktig forutsetning.

Kommuneplanen har følgende hovedsatsingsområder:

* Folkehelse og levekår
* Tilpasning av tjenestetilbud i tråd med endringer i befolkning og behov
* Samferdsel og kommunikasjon
* Omdømme

Prioriteringer i økonomiplanen skal bidra til å nå kommunens målsettinger innen disse områdene. I budsjettforslaget er det innarbeidet mål knyttet til satsingsområdene i kommuneplanen og for tjenestetilbudet.

## Tjenestetilbud

### Tilpasning av tjenestetilbud til endring i befolkning og behov

Det har i løpet av de siste årene vært en svak nedgang i antall innbyggere over 80 år. Det forventes imidlertid en betydelig økning utover på 2020-tallet. Nytt sykehjem med 96 plasser er ferdigstilt, og de siste 8 plassene vil tas i bruk i 2019.

Det er vanskelig å lage prognoser for antall barn, og anslagene for Modum har variert veldig bare i løpet av de siste årene. Dette har sammenheng med at den faktiske utviklingen også varierer. Bare fra 2016 til 2018 ble antall barn i barnehagealder redusert med 43 etter en periode der vi hadde hatt god vekst. Anslaget i kommuneplanens samfunnsdel forutsatte en videre vekst i planperioden. Det samme ble gjort i skolebehovsanalysen som ble utarbeidet i 2017. På Modumkonferansen i september 2018 ble det imidlertid presentert tall fra Telemarkforskning som tilsa at barnetallet 0-5 år i perioden fram til 2040 ikke vil komme opp på nivå med toppåret 2015. En slik utvikling vil få betydning for behovet for barnehage og skolebygg.

På grunn av svært lave ankomster av asylsøkere til Norge, er det forventet at langt færre flyktninger skal bosettes i kommunene. Kommunens bofellesskap for mindreårige flyktninger ble avviklet i 2018, og også asylmottaket for mindreårige flyktninger ble lagt ned fra oktober 2018. Nedgangen innebærer redusert statlig tilskudd og får betydning for omfanget av kommunens tjenestetilbud.

Kartlegging innen Tun funksjonshemmede viser at betydelig flere brukere har behov for bolig med bemanning det neste året. Dette er kjente brukere som ikke har tilbud i dag eller brukere som har behov for tjenester på et høyere nivå.

Det er også utfordrende å etablere gode løsninger for nye ressurskrevende brukere innen rus og psykisk helse.

### Tjenesteutvikling

**Lean**  
Lean er en metodikk for systematisk forbedringsarbeid. Modum og Sigdal har samarbeidet om kursopplegg for innføring av Lean. I 2018 ble servicetorg og hjemmetjenesten de første til å ta i bruk metodikken, og arbeidet har vist gode resultater. Det var ønskelig å sette av en egen ressurs som veileder og pådriver i forbedringsarbeidet, men på grunn av stramme økonomiske rammer blir det også i 2019 brukt ekstern veileder som finansieres av OU-midler. Aktuelle områder i 2019 er Modumheimen og vaktmestertjenesten.

Digitalisering  
Kommunestyret vedtok i sak 51/17 digitaliseringsstrategi for Modum kommune.

De siste årene har IKT-budsjettet blitt styrket. I tråd med målene i digitaliseringsstrategien styrkes digitaliseringsarbeidet med ytterligere 1,3 mill. kr. I tillegg er innkjøp av nytt utstyr finansiert over investeringsbudsjettet.

**Heltidskultur**

Modum kommune jobber med heltidskultur for å sikre kvaliteten på tjenestene til brukerne og gjøre kommunen mer attraktiv som arbeidsplass.

En del grep er allerede gjort. De største resultatene har kommunen fått ved opprettelse av bemanningssentral. Høsten 2017 ble det startet et prøveprosjekt i helse- og sosialetaten med kompensasjon for ekstra helgejobbing. I det sentrale lønnsoppgjøret i 2018 ble kompensasjon for ekstra helg innført som ordning fra 2019. Det forventes at et slikt grep vil øke kompetanse på helg, øke stillingsstørrelser og redusere sykefravær.

Ledelsesressurs i 40 prosent stilling til satsingen på heltidskultur er videreført i budsjettet for 2019.

**Interkommunalt samarbeid**

Samarbeid med nabokommuner kan være hensiktsmessig for å få gode fagmiljøer og for å øke effektivitet og kvalitet i tjenestene. Modum samarbeider i flere retninger og i ulike organisasjonsformer.

Kommunestyret har gjort vedtak om å se på et mer omfattende samarbeid om IKT-funksjonen (51/17). Andre tjenester som utredes er legevakt, brannvesen og barnevernvakt.

For tjenestesamarbeid i Midt-Buskerud er beregningsgrunnlag og kostnadsfordeling gjennomgått. Det budsjetteres med at nye avtaler gir Modum økte inntekter.

|  |
| --- |
| **Tilpasning av kommunens tjenestetilbud** |
| **Kommunebarometeret**  Kommunebarometeret er en sammenligning mellom kommuner. Modum ble i Kommunebarometeret 2017 rangert som nr 317 i landet. Det ble i økonomiplan for 2018-2021 satt som mål å forbedre plassering i Kommunebarometeret med minst 100 plasser i løpet av planperioden. I Kommunebarometeret 2018 hadde Modum forbedret seg med 97 plasser til 220 plass. Målet for planperioden bør derfor settes ytterligere opp.  *Måleindikator: Plassering i Kommunebarometeret bedre enn plass 150 innen 2022.* |
| **Lærlinger**  Kommunestyret vedtok i sak 118/16 at «Kommunen skal videreføre satsning på lærlinger og det skal være minst en lærling pr. 500 innbygger».  *Måleindikator: Kommunen skal ha minimum 27 lærlinger i 2019.* |

Mål for enkelte tjenester er omtalt under hver sektor.

## Folkehelse og levekår

Folkehelse og levekår er gjennom flere år løftet fram som et viktig satsingsområde i Modum. Modum har gjort seg bemerket med nybrottsarbeid, og ønsker fortsatt å være en foregangskommune innenfor forebyggende og helsefremmende arbeid.

Flere indikatorer viser at det er utfordringer knyttet til ungdomsgruppen i Modum. Kommunestyret vedtok i sak 56/17 et strategidokument for barn og unges oppvekstvilkår i Modum. Strategidokumentet legger opp til en økende andel av Modum kommunes budsjett til universelle tilbud.   
  
I 2017 ble det klart at Modum, i samarbeid med flere andre aktører, får EU-midler gjennom verdens største forskningsprogram; Horizon2020. BOOST-prosjektet ser på hvordan vi kan bygge motstandskraft blant våre barn og unge, og hvordan skolen kan fremme livsmestring. Fram til våren 2019 vil det arbeides med å utforme hvordan dette skal gjøres, mens selve implementeringen vil pågå i skoleåret 2019/2020**.** BOOST skal da implementeres på Enger, Vikersund og Sysle skole**.** Stalsberg og Buskerud vil være kontrollskoler for å avdekke effektene.

Det vil i økonomiplanperioden bli prioritert ytterligere tiltak rettet mot barn og unge. I budsjettet for 2019 er det satt av 1,8 mill. kr ekstra til arbeid på dette området. Følgende tre områder prioriteres spesielt:

- barnefattigdom

- Familiens hus

- deltagelse og fritid

|  |
| --- |
| **Folkehelse og levekår** |
| **Redusere antall barn som lever i fattigdom**  Noen barn vokser opp i familier med dårlig økonomi og opplever at de ikke har like gode muligheter som andre. 305 barn i Modum lever i familier uten yrkestilknytning. Flere enn hvert åttende barn i Modum er i husholdninger med vedvarende lav inntekt og opplever fattigdom, og det har vært en negativ utvikling. Landsgjennomsnittet er 10,3 prosent og gjennomsnittet for Buskerud 11,9 prosent.  Kommunen kan bidra til at alle barn, uavhengig av inntekt, kan få en god oppvekst. Samtidig bør det arbeides for å redusere antallet barn som lever i fattigdom.   |  |  |  |  |  | | --- | --- | --- | --- | --- | | **Barn i husholdninger med vedvarende lav inntekt** | **2013** | **2014** | **2015** | **2016** | | Modum | 9,6 % | 11,9 % | 13,1 % | 14,0 % | | Landet | 8,6 % | 9,4 % | 10,0 % | 10,3 % |   *(kilde Bufdir, statistikk for 2016 er siste tilgjengelige tall)*  *Måleindikator: Redusert antall barn i husholdninger med vedvarende lav inntekt.* |
| **Frafall fra skole og yrkesliv skal reduseres**   |  |  |  |  |  |  |  | | --- | --- | --- | --- | --- | --- | --- | | **Arbeidsledighet under 24 år** | **2013** | **2014** | **2015** | **2016** | **2017** |  | | Modum | 2,8 % | 2,5 % | 2,3 % | 2,2 % | 2,0 % |  | | Landet | 2,1 % | 2,1 % | 2,1 % | 1,9 % | 1,6 % |  |   Tall for unge arbeidsledige i Modum har de siste årene nærmet seg, men ligger fortsatt over landsgjennomsnittet. I 2017 hadde Modum en ungdomsledighet på 2 prosent, mens det for landet var 1,6 prosent.  *Måleindikator: Andel arbeidsledige under 24 år skal reduseres til landsgjennomsnittet.* |

## Samferdsel og kommunikasjon

Kommunen er pådriver for ny riksvei 35 og avkjøring til fylkesvei 287 mot Sigdal. Kommunestyret vedtok planprogram i sak 68/17, og det arbeides videre med konsekvensutredning av de ulike trasealternativene. Kommunedelplan med valg av trase blir sendt ut på høring på nyåret 2019. Modum og Øvre Eiker må vedta kommunedelplan våren 2020 for å rekke revidering av Nasjonal transportplan (NTP) i 2022.

Manglende framdrift i vegvesenets planer for nye kryssløsninger på riksveien gjennom Modum skaper utfordringer for kommunen. Arbeidet med ny veiløsning og gangvei langs Badeveien har av den grunn begynt på den øvre delen. Avklaring er nødvendig for å få fullført prosjektet. Kryssløsning har også betydning for utvikling av næringsområder.

Bygging av Ringeriksbanen kan ses på både som en mulighet og en trussel.   
Modum vil at ordinær, pendlertilpasset persontransport gjenopptas på Randsfjordbanen. Etter innspill fra Modum, nabokommuner og samarbeidspartnere vedtok fylkestinget i juni 2018 å «arbeide for at persontrafikk på Randsfjordbanen som en overordnet strategi blir en ryggrad i det framtidige kollektivtilbudet mellom Hokksund og Hønefoss».

Kommunen viderefører i planperioden satsingen på gang- og sykkelveiutbygging. Modum inngikk i 2018 Sykkelbygdavtale med Buskerud fylkeskommune og Statens vegvesen. Avtalen omfatter både utbygging og holdningsskapende arbeid.

|  |
| --- |
| **Samferdsel og kommunikasjon** |
| **Ny riksvei 35 og avkjøring til fylkesvei 287**   * Høring av trasevalg i 2019 * Kommunedelplan vedtas i 2020 * NTP 2022 |
| **Kryssløsninger riksvei 35 (midtdelerprosjektet)**   * NTP 2022 |
| **Bedre kollektivtransporttilbud med buss og tog**   * Flere buss- og togavganger |
| **Økt gang/sykkelbruk**  I tråd med målsettingene i sykkelbygdavtalen:   * Sykkelbruken i Modum skal være 3 prosent innen 2022 i og mellom tettstedene Åmot, Geithus og Vikersund * Samlet gang- og sykkelandel på 18 prosent innen 2022. |

## Omdømme og attraktivitet

Attraktiviteten til en kommune avgjøres av mange faktorer, for eksempel bomiljø, barnehage- og skoleforhold, andre kommunale tjenester, tilgang til arbeid, kommunikasjon, mulighet for opplevelser, kulturliv og naturkvaliteter.

Modum vil arbeide for å øke sin attraktivitet, spesielt for unge, yrkesaktive mennesker. Det er også et mål at yrkesdeltakelsen blant innbyggere i yrkesaktiv alder skal øke gjennom planperioden.

Det gjøres grep for å bli en attraktiv kommune for næringsliv og bosted for arbeidstakere, både gjennom god næringspolitikk og godt kommunalt tjenestetilbud. Kommunen samarbeider tett med Modum næringsråd, og fra 2018 er årlig bevilgning økt til 950 000 kr.

I kommuneplanen legges det til rette for utvikling av flere attraktive bolig- og næringsområder. Kommunen opparbeider også i egen regi områder for bolig og næring. Utbygging i Melumenga boligfelt og på Nedmarken industriområde er nylig avsluttet. Våren 2019 er boligtomter ved ny barnehage på Skredsvikmoen klare for salg. I Vikersund er det utvikling av Vikersund sentrum nord som er hovedsatsingen. Videre vil Modum kommune prioritere utvikling av Skredsvikmoen næringsområde.

|  |
| --- |
| **Attraktivitet og omdømme** |
| **Sysselsetting**   |  |  |  |  |  |  | | --- | --- | --- | --- | --- | --- | | Sysselsatte med | **2013** | **2014** | **2015** | **2016** | **2017** | | -bosted i Modum | 6712 | 6723 | 6597 | 6602 | 6675 | | -arbeidssted i Modum | 5430 | 5289 | 5201 | 5349 | 5577 |   *Måleindikator:  Økt antall sysselsatte med bosted i Modum.*  *Økt antall sysselsatte med arbeidssted i Modum.* |

Vikersund 29. oktober 2018

Aud Norunn Strand

Rådmann

# FORUTSETNINGER OG HOVEDTREKK



## Økonomiske utviklingstrekk

Det går godt i norsk økonomi. Næringslivet ser lysere på fremtiden enn på lenge, og arbeidsledigheten er kommet godt ned. Stadig flere kommer i jobb, og etter nesten ti år med nedgang stiger andelen av befolkningen i arbeidsdyktig alder som jobber. Tilbakeslaget som fulgte i kjølvannet av oljeprisfallet i 2014 er over, og økonomien er inne i en oppgangskonjunktur. Veksten er nå høyere enn sin langsiktige trend og er ventet å gå videre opp neste år. Høyere priser på olje og gass og omfattende kostnadskutt i oljenæringen

bidrar til økt aktivitet på norsk sokkel, og petroleumsinvesteringene er anslått å vokse etter fire år med fall. Økt kjøpekraft trekker opp forbruket i husholdningene, mens bedret konkurranseevne og god vekst ute legger til rette for høyere eksport og investeringer.

Norges Bank reduserte i mars 2016 styringsrenten til rekordlave 0,5 prosent. Samtidig

har svakere krone og moderate lønnsoppgjør gjort norske bedrifter mer konkurransedyktige.

Norges Bank hevet styringsrenten på rentemøtet i september, og signaliserte at renten gradvis vil bli satt opp til om lag 2 prosent ved utgangen av 2021.

Utenfor Norges grenser fortsetter oppgangen. Veksten er høy, og i mange land er arbeidsledigheten godt under sine historiske gjennomsnitt. I noen europeiske land er ledigheten imidlertid fortsatt svært høy. Fremover er oppgangen ventet å dempes noe, etter hvert som den økte aktiviteten møter kapasitetsskranker. Veksten i euroområdet har trolig passert toppen i denne oppgangen. I Sverige, vår viktigste handelspartner, og i

USA er veksten fortsatt sterk. Fremover vil kapasitetsbegrensninger kunne føre til mer moderat vekst i svensk økonomi. I USA ser sterk finanspolitisk stimulans ut til å holde aktivitetsveksten oppe også neste år. Veksten hos Norges handelspartnere

i 2019 er anslått å bli litt lavere enn lagt til grunn i Revidert nasjonalbudsjett 2018,

men klart høyere enn anslått for ett år siden.

## Statsbudsjettet

Regjeringen legger i forslaget til statsbudsjett 2019 opp til en realvekst i kommunesektorens samlede inntekter på 1,9 milliarder kroner, tilsvarende 0,4 prosent.

Av veksten i samlede inntekter er 2,6 mrd. kr frie inntekter. Hele veksten i frie inntekter i 2019 gis til kommunene. Dette skyldes at kommunene anslås å få økte demografiutgifter i 2019, mens fylkeskommunen får en nedgang de nærmeste årene som følge av nedgang i aldersgruppen 16-18 år.

Denne veksten skal blant annet dekke:

Demografikostnader

Beregninger utført av departementet tyder på at kommunesektoren vil få merutgifter på om lag 1,3 mrd. kr som følge av den demografiske utviklingen. Av dette anslås at 1,0 mrd. kr for kommunesektoren vil belaste de frie inntektene. For kommunene utgjør beregnede merkostnader som følge av demografi om lag 1,6 mrd.

Pensjon

I statsbudsjettet ble det anslått at kommunesektorens pensjonskostnader vil øke med om lag 650 mill. kr utover det som kompenseres gjennom deflatoren i 2019. De økte kostnadene må dekkes av de frie inntektene. For kommunene er anslaget på om lag 600 mill. kr.

Satsinger

Regjeringen satser på følgende tiltak finansiert innenfor de frie inntektene på i alt 0,5 mrd. kr:

* Opptrappingsplan på rusfeltet, 200 mill. kr
* Tidlig innsats i skole, 200 mill. kr
* Opptrappingsplan for habilitering og rehabilitering, 100 mill. kr

På bakgrunn av dette vil kommunene ikke ha økt handlingsrom til å bedre kvaliteten på tjenestetilbudet i tråd med lokale behov. Handlingsrommet må skapes gjennom egne effektiviseringstiltak.

Pris- og lønnsvekst

Lønnsvekst er beregnet til 3,25 prosent. Pris- og lønnsvekst samlet for kommunesektoren for 2019 er anslått til 2,8 prosent.

Skattøre

I statsbudsjettet foreslås det at den kommunale skattøren for 2019 reduseres med 0,25 prosentpoeng til 11,55 prosent. Skatteinntektene anslås etter dette å utgjøre 40 prosent av kommunenes samlede inntekter.

Særskilte satsinger/endringer/andre saker:

**Helse og omsorg**

Opptrappingsplan for rus

Regjeringen vil styrke innsatsen på rusfeltet med 2,4 mrd. kr i planperioden 2016-2020. Det er i perioden 2016-2018 bevilget til sammen 1,5 mrd. kr knyttet til oppfølging av planen. For 2019 er 200 mill. kr av veksten i frie inntekter begrunnet med økt satsing på rusfeltet. Midlene fordeles etter delkostnadsnøkkelen for sosialhjelp.

Opptrappingsplan for habilitering og rehabilitering

Stortinget har vedtatt en opptrappingsplan for habilitering og rehabilitering for årene 2017-2019. Det ble i 2017 bevilget 100 mill. kr over Helse- og omsorgsdepartementets budsjett. I tillegg var 100 mill. kr av veksten i kommunens frie inntekter i 2017 begrunnet med opptrappingsplanen. I 2019 er 100 mill. kr av den foreslåtte veksten i kommunenes frie inntekter begrunnet med opptrappingsplanen. Midlene fordeles etter delkostnadsnøkkelen for helse.

Dagaktivitetstilbud for personer med demens

Regjeringen foreslår 50 mill. kr for å legge til rette for opprettelse av 450 nye plasser i dagaktivitetstilbud for demente. Dette inkluderer også forhøyet tilskuddssats for 2019. Tilskuddssatsen for opprettelse av nye plasser i 2019 er hevet fra 30 prosent til 50 prosent. Målet er å bygge ut tjenestetilbudet før plikten for kommunene til å tilby et dagaktivitetstilbud til hjemmeboende personer med demens gjøres gjeldende fra 1. januar 2020.

Psykologer i kommunene

Fra 1. januar 2020 er det lovfestet at alle kommuner skal ha psykologkompetanse. Det foreslås å øke det øremerkede tilskuddet med 50 mill. kr i 2019, tilsvarende 125 nye psykologstillinger.

Fastleger i kommunene

Det foreslås 25 mill. kr til å styrke rekrutteringen til og stabiliteten i allmennlegetjenesten, samlet bevilgning for 2019 er 39 mill. kr. Det gis tilskudd til både nyopprettede avtalehjemler, faste stillinger og eksisterende hjemler/stillinger hvor det er rekrutteringsutfordringer.

Investeringstilskudd til heldøgns omsorgsplasser

For 2019 foreslår regjeringen 130 mill. kr og en tilsagnsramme på 2 612,6 mill. kr for å legge til rette for om lag 1500 nye heldøgns omsorgsplasser. Halvparten av tilsagnsrammen skal i 2019 gå til ren netto tilvekst.

Utskrivningsklare pasienter

Det skal innføres betalingsplikt for utskrivningsklare pasienter i psykisk helsevern og tverrfaglig spesialisert behandling av rusavhengighet i 2019. Det foreslås derfor å flytte 185 mill. kr fra regionale helseforetak til kommunerammen. Ordningen skal tilsvare den som er innført for somatikken, det vil si en døgnpris på 4 880,- og betalingsplikt fra første dag. Det er oppholdskommunen som får plikt til å betale for utskrivningsklare pasienter. Dette vil også gjelde innenfor somatikk.

Ressurskrevende tjenester

På bakgrunn av den sterke utgiftsveksten foreslår regjeringen å stramme inn ordningen i 2019. Dette gjøres ved å øke innslagspunktet med 50 000 kroner utover lønnsvekst - til 1 320 000 kroner. Kompensasjonsgraden holdes uendret på 80 prosent.

**Undervisning**

Tidlig innsats

200 mill. kr av veksten i frie inntekter er begrunnet med økt satsing på tidlig innsats i skolene. Midlene fordeles etter delkostnadsnøkkelen for grunnskole. Økningen kommer i tillegg til kompensasjonen for lærernormen som bevilges på Kunnskapsdepartementets budsjett.

Gratis kjernetid i barnehage

Regjeringen foreslår en bevilgning på 45,7 mill. kr til å utvide dagens ordning med gratis kjernetid for 3-, 4- og 5-åringer til også å omfatte 2-åringer.

Økt foreldrebetaling i barnehage

Maksimal foreldrebetaling øker med 50 kr pr måned fra 1. august 2019.

Lærernorm

Høsten 2018 ble lærernormen i grunnskolen innført, og totalt ble det bevilget 1,4 mrd. kr i 2018. I 2019 foreslår regjeringen å videreføre den øremerkede bevilgningen til flere lærerårsverk med 1,468 mrd. kr. I tillegg er 200 mill. kr av veksten i de frie inntektene til kommunene begrunnet med særskilt satsing på tidlig innsats i skolen, som bl.a. kan benyttes til flere lærerårsverk ved opptrapping av lærernormen høsten 2019. Både de 200 mill. kr av veksten i de frie inntektene og om lag 1 mrd. kr av den øremerkede bevilgningen vil bli fordelt til kommunene etter grunnskolenøkkelen. Dette gjør det mulig å øke lærertettheten også i kommuner som allerede oppfyller kravet i lærernormen.

**Eiendomsskatt**

I forbindelse med statsbudsjettet for 2018 vedtok Stortinget å frita produksjonsutstyr og –installasjoner for eiendomsskatt fra og med 2019. Regelendringene skal fases inn over sju år. Forslaget vil gi næringslivet skattelettelser og bedre rammebetingelser, men tilsvarende redusert eiendomsskatt til kommunene. Det skal gis tilnærmet full kompensasjon til kommuner som får redusert eiendomsskatt som følge av lovendringen. Ettersom lovendringen fases inn over 7 år, vil også kompensasjonen fases inn over 7 år.

**Øremerkede tilskudd som innlemmes i rammetilskuddet**

Tilskudd knyttet til boligsosialt arbeid

I statsbudsjettene for 2017 og 2018 ble nærmere 40 mill. kr fra tilskudd til boligsosialt arbeid på Arbeids- og sosialdepartementets budsjett innlemmet i rammetilskuddet. Det foreslås at ytterligere 8,9 mill. kr innlemmes i 2019.

Fra det boligsosiale kompetansetilskuddet på Kommunal- og moderniseringsdepartementets budsjett ble det innlemmet i overkant av 20 mill. kr i statsbudsjettene for 2017 og 2018. Det foreslås ytterligere 15,6 mill. kr i 2019.

Regjeringen vil legge frem en helhetlig, flerårig innlemmingsplan i kommuneproposisjonen for 2020.

Tilskudd til frivilligsentraler

Ansvaret for tilskudd til frivilligsentraler ble overført til kommunene i 2017. Midlene er gitt en særskilt fordeling i en overgangsperiode på fire år. Bevilgningen ble økt i forbindelse med innlemmingen i 2017 og økt ytterligere i 2018. Det foreslås en økning på 7,6 mill. kr i 2019 til nyetablerte sentraler.

## Modum kommune

*Statsbudsjettet*

Fra 2018 til 2019 er det på landsbasis en nominell vekst i kommunenes frie inntekter på 2,9 prosent (beregnet fra anslag på regnskap/anslag i revidert nasjonalbudsjett for 2018). Modum kommune får en vekst på 3,6 prosent. Pris- og lønnsvekst er beregnet til 2,8 prosent.

Lokale vedtak/innstillinger

K-sak 3/18 Oppfølging budsjett 2018

Øremerkede midler til frivilligsentral overføres til kultur.

K-sak 49/18 Økonomirapport 1. tertial 2018

Økt bevilgning til forvaltningsrevisjon med 150 000 kr.

K-sak 56/18 Fast driftsstøtte til stiftelsen Vikersund hoppsenter/Flying team Vikersund

Fast årlig tilskudd på 1,5 mill. kr til stiftelsen Vikersund hoppsenter/Flying team Vikersund.

Satsinger i statsbudsjettet og lokale politiske vedtak er innarbeidet i budsjettet.

Lånekostnader

Fra 2018 til 2022 blir rente- og avdragsbelastningen redusert med 1,5 mill. kr som følge av at kommunen ikke har låneopptak i 2018 og 2019.

Figuren illustrerer det faktum at en større del av driftsbudsjettet nå går med til å betjene lån enn for noen år siden. Et høyere rentenivå vil medføre at renteutgiftene blir høyere enn det som framgår av figuren.


Figur 2‑ Utvikling i lånekostnader 2001-2022

Befolkningssammensetning

Befolkningssammensetningen i kommunen har betydning for skatteinntekter og rammetilskudd, samt for hvilke tjenestetilbud som etterspørres.

Gjennom inntektssystemet gis utgiftsutjevnende tilskudd/trekk basert på kommunens andel av innbyggere innenfor ulike grupper. Som det framgår av figur 2-2 har Modum relativt få i de yngste aldersgruppene, mens det er relativt mange eldre. Andre grupper som skiller seg klart ut fra gjennomsnittet er antall PU-klienter over 16 år. De største endringene fra 2018 til 2019 er blant innbyggere 0-5 år, 6-15 år og over 90 år.

Figur 2‑ Utgiftsutjevning basert på befolkningssammensetning (kr pr. innb.)



KOSTRA – utvalgte nøkkeltall

Det vises til

* vedlegg 2 for utvalgte nøkkeltall
* [www.ssb.no/kostra](http://www.ssb.no/kostra) for utfyllende statistikk
* Modum kommunes årsmelding 2017

## Driftsbudsjettet

Tabell 2‑ Budsjettskjema 1A



Skatt og rammetilskudd

Skattørene for 2019 fastsettes ut fra et mål om at skatteinntektene for kommunesektoren skal utgjøre 40 prosent av de samlede inntektene. Derfor reduseres den kommunale skattøren for personlige skattytere til 11,55 prosent.

Modum kommune har høyere vekst i frie inntekter enn gjennomsnittet i både landet og fylket. Dette skyldes befolkningsvekst, samt mer i utgiftsutjevning og skjønn.

Eiendomsskatt

Eiendomsskatten er foreløpig lagt inn med samme beløp som i 2018. Det er usikkerhet knyttet til tallet, da kommunen ikke har mottatt beregninger fra skatteetaten. Det er med bakgrunn i dette lagt inn en økning i netto driftsresultat. En eventuell nedgang i eiendomsskatten vil kunne finansieres av denne økningen.

Andre generelle statstilskudd

|  |  |  |
| --- | --- | --- |
|  | 2018 | 2019 |
| Rentekompensasjon | 5,6 | 4,4 |
| Integreringstilskudd | 42,2 | 30,0 |
| Sum andre gen statstilskudd | 47,8 | 34,4 |

Rentekompensasjon

Kommunen mottar rentekompensasjon for tidligere investeringer i skolebygg og omsorgsboliger. Tilskuddet avhenger av saldo på lån og rentenivå. Rentekompensasjonen budsjetteres med en reduksjon på 1, 2 mill. kr i forhold til 2018.

Integreringstilskudd

Ved beregning av integreringstilskudd er det i 2019 forutsatt bosetting av 15 nye flyktninger. Integreringstilskudd er beregnet til 23,8 mill. kr. Tilskudd til mindreårige flyktninger er budsjettert med 6,2 mill. kr. Foreslåtte satser for 2019 øker svært lite.

Renteinntekter og utbytte

Det er budsjettert med en rente på 3 prosent på renteinntekter. Renteinntekter fra Vikersund utvikling AS er beregnet til 400 000 kr. I tillegg er det lagt inn renteinntekter og utbytte fra kraftselskapene med 20,2 mill. kr.

Renteutgifter og avdrag på lån

Det er ikke foretatt låneopptak i 2018 og det foreslås ikke låneopptak i 2019.

Utvikling i lånekostnader:

|  |  |  |  |  |  |
| --- | --- | --- | --- | --- | --- |
|  | **2018** | **2019** | **2020** | **2021** | **2022** |
| Renteutgifter | 25,0 | 24,7 | 24,4 | 24,8 | 24,6 |
| Avdrag | 45,5 | 43,8 | 43,6 | 44,4 | 44,4 |
| SUM | 70,5 | 68,5 | 68,0 | 69,2 | 69,0 |

Flytende rente på eksisterende lån er beregnet med 3 prosent. Dette er gjort med bakgrunn i økt styringsrente fra Norges Bank og signaler om økning i tiden fremover. Det er benyttet 3 prosent rente ved beregning på både renteinntekter og opptak av nye lån for årene 2020-2022.

Netto avsetninger

Det budsjetteres med følgende bruk/avsetning til fond:

* Konsesjonsavgift, 900 000 kr, settes av på kraftfond. Det budsjetteres med 950 000 kroner til næringsformål, med finansiering av kraftfondet.
* Det inntektsføres 1,5 mill. kr av bundne fond innen helse og sosial. De benyttes til:
  + Helsestasjonen, 1 400 000 kr
  + Frisklivssentralen, 100 000 kr
* Det inntektsføres 1,2 mill. kr av bundne fond innen undervisning. De benyttes til:
  + BOOST-prosjektet, 720 000 kr
  + Barnehagene, 480 000 kr
* Det inntektsføres 200 000 kr av fond innen kultur. Det fordeles slik:
  + 80 000 kr til å styrke kompetansen på digital markedsføring og profilering
  + 35 000 kr til skolekino
  + 50 000 kr til korpsprosjekt i kulturskolen
  + 35 000 kr til danseprosjekt DKS (finansieres ved bruk av bundne fond – DKS)

Netto driftsresultat

I budsjettforslaget er netto driftsresultat i 2019 budsjettert med 14,6 mill. kr, noe som utgjør 1,4 prosent av driftsinntektene. Fylkesmannen anbefaler at netto driftsresultat minimum bør utgjøre 1,75 prosent av driftsinntektene. Buffere er nødvendig for å takle svingninger både på inntekts- og utgiftssiden.

Netto driftsresultat er beregnet til 15,1 mill. kr i 2020, 14,0 mill. kr i 2021 og 14,1 mill. kr i 2022. Da er det imidlertid ikke tatt hensyn til endrede rammer og driftsforutsetninger.

Kommunestyret har fastsatt mål om at netto driftsresultat skal økes til 1,5 prosent av driftsinntektene, frem til 2027.

Økonomiske måltall

I forbindelse med kommuneplanarbeidet ble det vedtatt langsiktig investeringsplan og driftsanalyse. Som en del av dette dokumentet er det fastsatt økonomiske måltall.

|  |
| --- |
| **Økonomisk handlingsrom** |
| **Resultatgrad som sikrer sunn økonomi** Det anbefalte nivået på netto driftsresultat er 1,75 prosent. Måltallet må vurderes ut fra omfanget av lånefinansiering. En forutsetning om økt resultatgrad vil innebære at innsparingskravet for tjenestene vil øke tilsvarende. Økt resultatkrav foreslås innfaset over tid for å unngå en brå endring av driftsnivået. Det budsjetteres med et netto driftsresultat på 14,6 mill. kr i 2019, noe som tilsvarer 1,4 prosent av brutto driftsinntekter.   *Måleindikator: Netto driftsresultat skal være minst 1 prosent og økes til 1,5 prosent i perioden fram til 2027.* |
| **Forsvarlig gjeldsutvikling** I Modum har netto lånegjeld over flere år ligget på i underkant av 40 prosent av driftsinntektene. For 2017 var tallet 53,5 prosent. På landsbasis har lånegjelden i samme periode hatt en marginal nedgang, og utgjorde 78,9 prosent av driftsinntektene i 2017. Netto lånegjeld pr innbygger utgjør i Modum 41 649 kr i 2017, mens den for landet nærmer seg 66 830 kroner. Netto finansutgifter utgjør i dag 3,6 prosent av driftsinntektene.  For å sikre økonomisk handlefrihet bør Modum fortsatt ha lav gjeldsgrad.  Det budsjetteres med netto finansutgifter på 42 mill. kr i 2019. Dette tilsvarer 4 % av brutto driftsinntekter. Det budsjetteres med et låneopptak til investeringer som gjennomsnittlig utgjør 40,2 mill. kr pr. år.  *Måleindikatorer:*   * *Netto lånegjeld skal utgjøre mindre enn 50 prosent av brutto driftsinntekter.* * *Netto lånegjeld pr innbygger skal ikke overstige 40 000 kroner* * *Netto finansutgifter skal ikke overstige 4,5 prosent av driftsinntektene.* * *Lånefinansierte investeringer skal over tid ikke overstige 40 millioner kroner pr år.* |
| **Tilstrekkelige reserver** Reserver setter kommunen i stand til i større grad å takle svingninger. Det er generelt anbefalt at kommunene bør ha et disposisjonsfond over 5 prosent. God arbeidskapital/likviditet sikrer evnen til å betale forpliktelsene etter hvert som de forfaller.  *Måleindikator:*   * *Disposisjonsfond skal utgjøre minst 5 prosent av brutto driftsinntekter. Målet ble nådd i 2017.* * *Arbeidskapital skal ligge på nivå med landsgjennomsnittet.* |

## Sektorene

Som det framgår av tabell 2-1, foreslås 761 mill. kr til fordeling på sektorene i 2019.

Tabell 2‑ Budsjettskjema 1B



Fellesposter

|  |  |  |
| --- | --- | --- |
| Lønnsreserve | 17,0 | mill.kr |
| Pensjonsreserve | 20,0 | mill.kr |
| Formannskapets disposisjonspost | 0,4 | mill.kr |
| Finansinntekter KF | -4,8 | mill.kr |
| Sum fellesposter | 32,6 | mill. kr |

Lønnsreserve

I statsbudsjettet forutsettes det en lønnsvekst på 3,25 prosent. Helårsvirkningen av lønnsoppgjør i 2018 er innarbeidet i etatenes rammer, bortsett fra lønnsoppgjør til rådmannen og rådmannens ledergruppe og legeforeningen.

Pensjonsreserve

Pensjonsreserven skal benyttes til reguleringspremie. Den tilføres også midler ved føring av premieavvik og ved tilbakeføring av overskudd fra KLP. Pensjonsreserven er budsjettert med 20 mill. kr.

Formannskapets disposisjonspost

Formannskapets disposisjonspost er budsjettert med 400 000 kroner.

Finansinntekter KF

Under fellesposter ligger også kommunens inntekter på renter og avdrag fra Modum Boligeiendom KF. Dette utgjør 4,8 mill. kr.

Sektorrammene

Etter at 32,6 mill. kr er satt av på fellesposter, er det 728,3 mill. kr til fordeling på sektorene.

I tabellen under er det gitt en oversikt over hva som er sektorenes reelle rammeendringer.

Tabell 2‑ Rammeendringer



Sektorenes rammer er justert for flere forhold, blant annet virkning av lokale vedtak i 2018, lønnsoppgjør og endring i pensjonssatser.

Oppgaveendringer i statsbudsjettet er omtalt i kapittel 2.

I rammene til undervisning og helse og sosial er det tatt hensyn til nedgang i antall flyktninger. Justeringen er gjort med bakgrunn i K-sak 5/16 «Asylmottak og bosettinger av flyktninger – tilskudd og tiltak».

Det er i noen grad tatt hensyn til at helse og sosial har større utgiftsvekst enn de andre etatene. For alle sektorene er det budsjettert med en nedgang i forhold til den økonomiske rammen for 2018. Økt behov innenfor noen områder vil dermed påvirke aktivitetsnivået innenfor andre områder.

# SENTRALADMINISTRASJON



## Mål for sentraladministrasjonen

|  |
| --- |
| **Mål for sentraladministrasjonen** |
| **Tilpasning av tjenestetilbudet**  Utvikle tjenestetilbudet i samsvar med endringene i befolkningssammensetningen.  **Mål:**  Publikum, politikere og ansatte kan være selvhjulpne i døgnkontinuerlige og selvforklarende løsninger der sikker og lett tilgang, raske svar og tilgjengelighet er stikkord.  *Måleindikator:*   * *Andelen kommunale skjemaer som er digitalt tilgjengelige, økes i økonomiplanperioden 2019-2022* * *Antall elektroniske forsendelser skal økes fra 0,5 til 0,7 pr. innbygger i økonomiplanperioden 2019-2022* |
| **Attraktivitet og omdømme**  **Mål:**  Tomtereserven skal alltid kunne fange opp etterspørsel etter byggeklare næringstomter  *Måleindikator:*   * *Antall ledige salgsklare næringstomter* |
| **Andre områder:**  **Mål:**  Det generelle sykefraværet i sentraladministrasjonen går ned fra 6,8 prosent i 2017  *Måleindikator:*   * *Nedgang i etatens totale sykefravær til 4 prosent i løpet av økonomiplanperioden 2019-2022* |

## Sektorens driftsramme



Det foreslås at sentraladministrasjonen i 2019 får en driftsramme på 48,6 mill. kroner. Det budsjetteres med 42,4 årsverk. I tillegg er det budsjettert med 2 frikjøpte politikere (1,2 årsverk), 3 lærlinger og 2,75 årsverk tillitsvalgte.

Hovedtrekk for sentraladministrasjonens budsjettforslag for 2019:

* Styrking av IT som følge av digitaliseringssatsingen.
* Det er usikkerhet knyttet til det regionale samarbeidet innen IT.
* Helårseffekt av innkjøpskompetanse er lagt inn.
* Det settes i gang ytterligere piloter innen Lean.
* Økte utgifter i forbindelse med kommune- og fylkestingsvalget 2019
* Styrking av utgifter til revisjon.
* Det settes ikke inn vikar ved fravær.

Økte utgifter ut over budsjetterte utgifter må møtes med tilsvarende effektiviseringstiltak.

## Tjenesteområdenes drift

Sentraladministrasjonens driftsbudsjett fordeler seg slik på tjenesteområdene:

### 



Politisk styring

Det er budsjettert med samme møtefrekvens som i 2018. Det er budsjettert med faste godtgjørelser til ordfører og varaordfører.

2019 er et valgår og utgiftene er derfor foreslått økt med 300 000 kr.

Kontrollorganer

Rådmannen foreslår at det budsjetteres med 1 299 000 kr til kontroll og tilsyn i 2019. Økningen skal dekke økte revisjonsutgifter og økt møtegodtgjørelse.

Kontrollutvalget vedtok i sitt møte 11.9.18 å innstille på en ramme på 1 575 000 kr til kontroll og tilsyn i 2019. Beløpet består av 140 000 kr til kontrollutvalget og selskapskontroll, 1 255 000 kr til revisjon og 180 000 kr til kontrollutvalgssekretariatet.

Administrasjon

Sentraladministrasjonen vil i 2019 arbeide oppfølging av digitaliseringsstrategien.

Det skal i 2019 utarbeides innkjøpsstrategi for kommunen.

Budsjettet oppleves som stramt og det har vært nødvendig å omprioritere midler til blant annet økte utgifter til kontingenter og lisenser til eksisterende løsninger. Midlertidig ledighet i stillinger bidrar til å løse disse utfordringene på kort sikt. Det vil bli arbeidet med å finne permanente løsninger på disse utfordringene.

Oppfølgingen av heltidssatsingen i kommunen har gitt konkrete resultater i etaten, og utlysinger ses på tvers av avdelingene slik at en i større grad kan lyse ut hele stillinger.

Det er usikkerhet knyttet til det regionale samarbeidet innen IT. Dersom dagens samarbeid oppløses vil en komme tilbake til de økonomiske konsekvensene av dette. Det er i dag 6 måneders oppsigelsestid på avtalene.

Det er lagt inn 100 000 kr som skal dekke utgifter i forbindelse med piloter innenfor Lean-arbeidet. Det vil bli søkt OU-midler for å finansiere ekstern bistand i arbeidet.

Det er ikke funnet rom for å øke budsjettet med midler til arkiv som måtte være skadet og som krever spesialhåndtering som ikke dekkes av eiertilskuddet.

Det er budsjettert med en nedgang på 135 000 kr i redusert portoforbruk. Kommunen tar i bruk digitale løsninger der det er mulig, ved forsendelse av brev, saker og faktura.

Digitalisering

Kommunens digitaliseringsstrategi vil være styringsdokumentet for utviklingen av digitale tjenester internt og til innbyggere og næringsliv. Skal målsettingen og intensjonen i digitaliseringsstrategien oppnås, vil årlige driftskostnader på digitale tjenester og ressursbehov øke.

Kommunen er med i den regionale digitaliseringssatsingen der en prioriterer felles regionale tiltak. I tillegg er det behov for kommunale tiltak. Det er etablert en kommunal digitaliseringsgruppe som skal ivareta koordinering av tiltak i kommunen.

Det er satt av 1,3 mill. kr til digitalisering. Om lag 700 000 kr er satt av til IT-avdelingen, blant annet til økte kostnader ved etablering av fiber til resterende kommunale bygg, samt helårseffekt av ny stilling ved avdelingen. Resten skal finansiere økte driftsutgifter til blant annet interne ressurser ved gjennomføring av digitaliseringsstrategien, både regionale og kommunale tiltak. En av hovedutfordringene er at nye tiltak krever økt bemanningsressurs og der kostnaden ikke kan føres mot investeringsregnskapet, må dette finansieres over drift.

Det er videre satt av midler til kommunens andel av en regional prosjektlederstilling innen digitalisering.

Utvikling av digitale løsninger gir effekt og gevinster ute i tjenesteområdene. Nye digitale løsninger utløser ofte behov for forbedring av kapasitet og kvalitet på infrastruktur og servere. Videre øker behovene for IT-kompetanse i organisasjonen, jfr ny GDPR-lovgivning og krav til data- og informasjonssikkerhet.

Diverse fellesutgifter

Funksjonen inneholder utgifter til andre råd og utvalg. Med bakgrunn i regnskapstall for 2018, er tjenesten styrket noe.

Hjemmetjeneste

Partnerskapsavtale for folkehelse mellom Modum kommune og lokallag av pensjonistforbundet videreføres på 2018-nivå.

Tilrettelegging og bistand for næring

Ledige tomter selges med bistand fra eiendomsmegler. Ved Nedmarken er det 3 tomter på til sammen 14 mål som er klare for salg. Formannskapet vedtok å prioritere opparbeidelse av næringstomter på Skredsvikmoen. Arbeidet avventer vedtak av kommuneplanens arealdel.

Det planlegges anbudsstart for parkeringsplasser i Vikersund sør vinteren 2019.

Strategisk næringsplan rulleres i 2019 med formannskapet som styringsgruppe.

Det er budsjettert med overføringer til Modum næringsråd på 950 000 kr. Dette er i tråd med avtalen med næringsrådet.

Den norske kirke

Modum Kirkelige Fellesråd fikk i 2018 et tilskudd på 6 350 000 kr. I tillegg ble det lagt til 220 000 kr til kompensasjon for økte lønnsutgifter.

Modum Kirkelige Fellesråd har anmodet om en budsjettramme på 7 020 000 kr. Økningen er knyttet til økte strømutgifter, dekking av deler av underskuddet fra 2017 og oppgradering av programvare. Rådmannen foreslår at Modum Kirkelige Fellesråd i 2019 bevilges en ramme på 6 570 000 kr. I tillegg foreslås det å bruke av lønnsreserven til økte lønns- og pensjonskostnader i 2019.

Andre religiøse formål

Tilskudd til andre livssyns- og trossamfunn beregnes med utgangspunkt i overføringer til Den norske Kirke. Tilskuddet til andre religiøse formål er foreslått satt til samme nivå som i 2018. I tillegg er det tatt inn en inntekt på 70 000 kr for tilbakebetaling fra den katolske kirke, jfr. K-sak 43/17. Det er knyttet noe usikkerhet til beløpenes størrelser.

# UNDERVISNINGSSEKTOR



## Mål for undervisningssektoren

|  |
| --- |
| **Mål for undervisningssektoren** |
| **Videreutvikle et godt læringsmiljø og fortsette positiv utvikling innen læringsutbytte.**  *Måleindikator:*   * *Andelen elever som presterer på laveste nivå ved de nasjonale prøvene reduseres over tid.* * *Andelen elever som presterer på høyeste nivå ved de nasjonale prøvene økes over tid.* * *Elevers grunnskolepoeng (karaktersummen ved grunnskolens avslutning) viser en positiv utvikling over tid.* * *Andelen elever som trives, opplever mestring og medvirkning (målt i Elevundersøkelsen) økes over tid.* * *Ingen elever opplever mobbing (målt i Elevundersøkelsen).* |
| **Modumbarnehagene bygger kompetanse for livsmestring**  *Måleindikator:*   * *Det skal, gjennom Foreldreundersøkelsen, være stabilt høy tilfredshet ved:*   + *Relasjon mellom barn og voksen*   + *Barnets trivsel*   + *Generell tilfredshet* * *Det skal ikke oppleves krenkelser eller mobbing i Modumbarnehagene.* * *Barnehagetilbudet er så godt at færre barn har behov for spesialpedagogisk hjelp.* * *Deltagelse i Modumbarnehagene øker over tid fra dagens nivå på 89,6 prosent.* |
| **Andre områder:**  **Det generelle sykefraværet i undervisningsetaten går ned fra 7,8 prosent i 2017**  *Måleindikator:*   * *Nedgang i etatens totale sykefravær til 7,0 prosent.* |

Undervisningsetaten har, i tillegg til kommuneplan og andre overordnede styringsdokument, tre viktige styringsdokumenter som skal gjennomsyre etatens arbeid. Disse er:

* *«Kompetanse for livsmestring»* - styringsdokument for Modumbarnehagene
* *«Skolemestring for livsmestring» - s*tyringsdokument for Modumskolen
* *«En oppvekst for livsmestring» -* en helhetlig strategi for barn og unges oppvekstvilkår i Modum.

Disse inneholder viktige målsetninger og retningsvalg for alt arbeid og prioriteringer som gjøres i sektoren.

## Sektorens driftsramme



Undervisningssektoren budsjetteres med 344,8 årsverk i 2019. Dette inkluderer frikjøp av tillitsvalgte. Det er budsjettert med 5 lærlinger.

**Hovedtrekk for undervisningsetatens budsjettforslag for 2019:**

* Bemannings- og pedagognorm i barnehagene oppfylles budsjettåret
* Ny barnehage på Skredsvikmoen åpner 3. januar med sju avdelinger.
* Satser for foreldrebetaling i barnehagene og ordning for redusert foreldrebetaling følger statens satser. Det budsjetteres med redusert inntekt på 400 000 kroner.
* Tilskuddet til ikke kommunale barnehager øker med 700 000 kroner.
* Elevtallet øker i grunnskolen og er ca. 1600 elever fra og med skoleåret 2019/2020.
* Lærernorm er innført fra skoleåret 2018/2019. Denne skjerpes ytterligere fra og med skoleåret 2019/2020.
* Reduksjon i driftsrammene i grunnskole knyttet til delings- og styrkingstimer, assistentressurs og reduksjon i tilbudet i Velkomstklassene.
* I 2019 starter gjennomføring av Horisont2020-prosjektet BOOST i Modum. Hovedmålet er å gi barn og unge i Modum et best mulig utgangspunkt for å mestre livene sine. Dette gjennom at lærerne videreutvikler sin praksis med utgangspunkt i ny forskning og kunnskap.
* Digitaliseringen i grunnskolen fortsetter gjennom både grunnleggende lese- og skriveopplæring på iPad og PCer til alle elever på ungdomsskolen. Det arbeides med å utvikle digital pedagogisk praksis, blant annet gjennom en digital pådriver.
* Brukerbetaling i SFO har en liten økning, men det budsjetteres med en nedgang på 500 000 kroner som følge av noe færre deltagere.
* Interkommunale avtaler for PPT og Voksenopplæring er reforhandlet.
* Voksenopplæringen har redusert behov, men på grunn av bortfall av vesentlige statlige midler tilføres 1 000 000 kroner i ramme for å opprettholde de nødvendige undervisningsgruppene.

## Tjenesteområdets drift

Undervisningssektorens driftsbudsjett fordeles slik på tjenesteområdene:



Politisk styring

Det legges opp til et ordinært nivå av møter og godtgjøring.

Administrasjon

For 2019 budsjetteres det med 2,6 årsverk til administrasjon. Dette er etats- og barnehageledelse, samt en 60 prosent kontorsekretær ved undervisningskontoret. Det siste for å frigjøre arbeidstid til og bidra i arbeidet rundt EU-prosjektet BOOST.

Førskole/styrket tilbud til førskolebarn

Alle barnehagene vil i 2019 arbeide med implementering av ny rammeplan og visjonen for Modumbarnehagene «Kompetanse for livsmestring». Det vil være fokus på å skape en god start for alle barn og unge i Modum gjennom høy deltagelse i barnehager med høy kvalitet.

Stortinget har vedtatt en ny bemanningsnorm i barnehager. Barnehagen skal minst ha én ansatt per tre barn når barna er under tre år, og én ansatt per seks barn når barna er over tre år. Barnehageeier kan benytte perioden frem til 1. august 2019 til å oppfylle kravet til grunnbemanning. Modum har tatt høyde for dette i tildelingsmodellen for barnehagene for 2019.

Det er også vedtatt ny pedagognorm fra og med 1. august 2018. Barnehagen skal ha minst én pedagogisk leder per syv barn under tre år, og én pedagogisk leder per 14 barn over tre år. Modum har ansatt flere barnehagelærere og har barnehagelærere i alle faste stillinger etter lovkravet. Barnehagene har enkelte vikariater med konstitueringer.

Barnehagekapasiteten er justert etter barnetall. Løkkeveien barnehage ble lagt ned fra 1. august 2018. Barn og personale i Gustadmoen barnehage og Rolighetsmoen barnehage flyttes inn i den nye Skredsvikmoen barnehage. Antall kommunale barnehageplasser budsjetteres på omtrent samme nivå som i 2018, cirka. 460. Bemannings- og pedagognorm ivaretas for budsjettåret 2019.

Ny barnehage på Skredsvikmoen åpner!

Skredsvikmoen barnehage åpner ved nyttår 2019, og vil være Modums største barnehage med sju avdelinger. Visjonen for bygg og innhold i barnehagen er «det lille i det store». Gjennom 2018 er det jobbet godt med barn, foreldre og ansatte for å få en så god oppstart som mulig i ny barnehage.

Den nye kommunale barnehagen blir tatt i bruk etter behov og innenfor rammene av driftsbudsjettet, og har areal nok til en makskapasitet på 180 plasser. For vårhalvåret i 2019 er det budsjettert med drift av 116 plasser.

Foreldrebetaling

Maksprisen for barnehager er 2 990 kr fra og med januar, og fra august er 3 040 kr per måned, totalt 33 140 kr per år. Foreldrebetalingen skal ikke overstige 6 prosent av den samlede inntekten i husholdningen. Dette gjør at flere familier har rett på redusert foreldrebetaling. På grunn av at mange i Modum har rett på redusert foreldrebetaling, og at denne ordningen har blitt bedre kjent gjennom 2018, budsjetteres det med ca. 0,4 mill. kr mindre i foreldrebetaling.

Fra og med 1. august 2018 gjelder gratis kjernetid for husholdninger som har en samlet inntekt som er lavere enn 533 500 kr per år. I forslag til statsbudsjett for 2019 forslås det gratis kjernetid for barn ned til 2 år i barnehagene.

Ikke-kommunale barnehager

Modum kommune finansierer de ikke-kommunale barnehagene basert på regnskapstall fra de kommunale barnehagene, justert for pensjonskostnader og lønns- og prisvekst. Antall barn i de ikke-kommunale barnehagene ligger stabilt rundt 300. Satsen per plass øker av tre årsaker: noe økte driftskostnader i de kommunale barnehagene, økte statlige satser til kapitaltilskudd, og statlig kompensasjon for økt pedagogtetthet. Kostnadene til ikke-kommunale barnehager økes fra 46,7 mill. kr i budsjett 2018 til 47,4 mill. kr for 2019.

Styrket tilbud

Dette omfatter spesialpedagogisk hjelp og tilrettelegging for barn med nedsatt funksjonsevne.

Hjelp til barn som har rettigheter etter Barnehageloven §19a gis som enkeltvedtak på bakgrunn av sakkyndig uttalelse fra PP- tjenesten. Behovet for pedagogtimer har gått ned, men behovet for tilrettelegging for barn med nedsatt funksjonsevne er økende. Modum kommune fullfinansierer også spesialpedagogisk bistand i de ikke-kommunale barnehagene. Totalt sett holder behovet seg stabilt over tid, men viser noen svingninger ut fra årskullene.

Utgifter til barn med barnehageplass i andre kommuner

Alle barn med rett til plass har fått plass i barnehage for barnehageåret 2018/2019. Det viser seg likevel at noen av Modum sine innbyggere velger å benytte barnehageplass i nærliggende kommuner. Modum kommune har til enhver tid noen barn i andre kommuner. Flest barn går i barnehager i Øvre Eiker. Disse plassene må refunderes til kommunen der barnet har barnehageplass.

Grunnskole

Grunnskolen i Modum er i stadig utvikling. Modumskolens visjon «Skolemestring for livsmestring» og styringsdokument er sentralt for alle skolers utviklingsplaner. Det er fokus på å utvikle relasjonskompetanse i skolene for å skape et godt og trygt læringsmiljø. Barneskolene arbeider med AART, som er et program for å utvikle sosial kompetanse blant barn og unge. Et godt læringsmiljø med fokus på sosial kompetanse og gode relasjoner, skaper også gode resultater.

Også i 2019 øker elevtallet Modumskolen.

|  |  |  |  |
| --- | --- | --- | --- |
| Elevtall grunnskole | |  |  |
| År | **1.-10.** | **1.-7.** | **8.-10.** |
| 2019-20 | 1593 | 1099 | 501 |
| 2018-19 | 1564 | 1084 | 480 |
| 2017-18 | 1565 | 1093 | 472 |
| 2016-17 | 1546 | 1091 | 455 |
| 2015-16 | 1523 | 1083 | 440 |
| 2014-15 | 1513 | 1059 | 454 |

Driftsrammene er redusert med 1,2 mill. kr for 2019. Innenfor dette området er også kostnader og refusjoner til gjesteelever som samlet sett øker i kostnad med 1 mill. kr på grunn av færre elever fra andre kommuner i Modum. Dette dekkes inn med en reduksjon og omfordeling av midler innen sektoren. Blant annet omfatter dette:

* En generell reduksjon i delings- og styrkingstimer og assistentressurs i grunnskolen.
* Reduksjon i tilbudet i Velkomstklassene med 500 000 kr.
* Bedre samsvar mellom faktiske utgifter ved Lærings- og mestringssenteret og den kompensasjonen NMU får tildelt med effekt 700 000 kr.

Hovedfokus 2019:

* *BOOST:* Modum kommune deltar i et stort EU-prosjekt om hvordan det kan bygges motstandskraft blant våre barn og unge. Prosjektet vil påvirke arbeidet med livsmestring i hele Europa. Hovedaktiviteten i prosjektet er utvikling og implementering av metoder for å styrke barns livsmestring. Prosjektet skal inn i Modums skoler fra og med skoleåret 2019/2020. I EU-prosjektet inngår SINTEF, Buskerud fylkeskommune, universitetet i Poznan, universitet i Cordoba og EUREGHA (et europeisk helsenettverk). Rammen er på 35 mill. kr. Dette er et prosjekt som vil gå over fire år.
* *AART i barneskolene:* Arbeidet med AART i barneskolene er i gang med år nummer tre. Hittil er ca. 40 ansatte sertifisert til å arbeide med elever for å utvikle sosiale ferdigheter. AART blir mer og mer synlig som metode, og alle fem barneskoler har egne planer for hvordan dette skal brukes i det daglige. Stalsberg skole har til og med kalt sin egen satsing for STAART!
* *Digitalisering i grunnskolen:* Digitaliseringen i grunnskolen i Modum fortsetter og dette styrker deling og samarbeid innad og mellom skolene i Modum. Digitale verktøy bidrar til elevenes læring, og sørger for at elever og lærere blir kjente med nye måter å arbeide og samhandle på. Når dette kombineres med at hver ungdomsskoleelev får hver sin PC, fører dette til store endringer i det pedagogiske arbeidet. Fra og med skoleåret 2018/2019 er det også ansatt en pedagog som digital pådriver for å støtte opp skolenes arbeid. Fra og med skoleåret 2018/2019 har alle førsteklasser i Modum startet med grunnleggende lese- og skriveopplæring på iPad. Det vil i 2018/2019 fortsatt være fokus på å utvikle digital kompetanse i Modumskolen.

Innføring av lærernorm

Hovedfokus i budsjettet for 2019 vil være å ivareta lærernorm for skoleårene 2018/2019 og 2019/2020. Det arbeides med å omfordele budsjettmidler ved skolene for å kunne nå dette. For skoleåret 2018/2019 er norm for lærertetthet 16 elever per årsverk i 1.-4. trinn, og 21 elever per årsverk i 5.-10. trinn. I denne normen inngår ikke timer til spesialundervisning. Innrapportering fra hver enkelt skole høsten 2018 viser at skolene i Modum samlet sett når norm marginalt, men det er variasjoner fra skole til skole. Fra og med skoleåret 2019/2020 skjerpes normen til ett årsverk per 15. elever i 1.-4. klasse, og 20. elever i 5.-10. klasse.

Refusjoner knyttet til elever i andre kommuner

Undervisningsetaten har etablert gode rutiner for å skaffe seg oversikt og kontroll av denne kostnaden, og antall elever ser ut til å være stabilt for 2019. Det er beregnet en bruttoutgift på 9,8 mill. kr i 2019. Inntekten for gjesteelever i Modum kommune er i 2019 beregnet til 2,6 mill. kr.

PPT

Den interkommunale PP-tjenesten for Modum, Sigdal og Krødsherad videreføres med samme aktivitetsnivå som i 2018. Som følge av en reforhandling av interkommunale avtaler med Sigdal og Krødsherad, økes refusjonen fra kommuner og derfor reduseres rammen fra 2018 til 2019.

I løpet av 2019 vurderes det oppstart av psykologteam hos PPT og i samarbeid med Helsesøstertjenesten. Dette kan bidra til å arbeide forebyggende og med tidlig innsats i skolen. Dette vurderes som nødvendig på grunn av nedbemanning og større avstand til Barne- og ungdomspsykiatrisk avdeling (BUP).

Voksenopplæring

Voksenopplæringen i Modum er interkommunal og leverer også tjenester innen norskopplæring og grunnskoleopplæring til Sigdal og Krødsherad kommuner. Avtalen er reforhandlet i løpet av 2018.

I 2018 ble behovet for voksenopplæring i Modum redusert. Spesielt gjennom at mottak for mindreårige asylsøkere på Sevalstunet ble lagt ned 30. september, og at Sigdal valgte å avslutte tilbudene lokalisert til Sigdal. Dette, i tillegg til en generell nedgang av antall bosatte flyktninger i Midt-Buskerud, fører til redusert behov og inntekter for Voksenopplæringen. Samtidig er det slik at tilskuddene til norskopplæring gis for tre år, men rettigheten til opplæring varer i fem år med mindre de har andre tilbud om språkpraksis, utdanning eller arbeid.

Budsjetterte refusjoner i 2019 er på 7,1 mill. kr, mot 12,0 mill. kr i 2018. I løpet av høsten 2018 er det gjennomført en overtallighetsprosess for å redusere kostnader. Samtidig klarer ikke dette kompensere fullt ut for bortfall av inntekt, og rammen til Voksenopplæringen må økes med ca. 1 mill. kr.

Skolefritidstilbud

Det legges opp til en liten økning i satsene for SFO. På grunn av redusert deltagelse i SFO i 2018, legges det opp til en reduksjon av budsjettert brukerbetaling. Det er lagt inn 6,7 mill. kr i 2019 mot 7,2 mill. kr i 2018. I august 2018 startet 358 barn i SFO i Modum, mot 329 barn i august 2017. Det arbeides gjennom 2019 for å øke kvalitet og oppslutning om skolefritidsordningen i Modum.

Skoleskyss

Skyssutgifter til og fra skolen foreslås videreført på omtrent samme nivå, men prisjustert.

Skolelokaler

Ved nyttår 2019 overføres arbeidsgiveransvar for vaktmesterne i skolen til teknisk etat og samorganiseres med kommunens øvrige vaktmestertjeneste. Dette for å kunne benytte ressurser og kompetanse på en bedre måte enn tidligere. Samtidig er det forutsatt at oppmøtested er på skolen og at de tjenester som gjennomføres videreføres. Flytting av vaktmestertjenesten fra undervisning til teknisk etat tilsvarende 3,85 mill. kr.

Skolelokaler inneholder for øvrig strøm, brøyting, strøing, renhold med mer. Her er det mindre justeringer.

# HELSE- OG SOSIALSEKTOR



## Mål for helse- og sosialsektoren

|  |
| --- |
| **Mål for helse- og sosialsektoren** |
| **Sikre at brukere/pasienter er på rett omsorgsnivå og får tilpassede tjenester**  Sikre oppfølging av rutiner vedrørende saksbehandling og god kommunikasjon mellom saksbehandler og tjenesteleddet.  *Måleindikator: Nødvendige revurderinger blir gjennomført*  *Måleresultater ved brukerundersøkelse 2019* |
| **Økt satsing rus/psykisk helsevern**  Styrke og utvikle tjenesten innen rus og psykisk helse, spesielt rettet mot ungdom og yngre voksne. Revidere rusmiddelpolitisk handlingsplan. Etablere forsterket enhet.  *Måleindikator: Modum kommune skal være på gjennomsnitt i Buskerud når det gjelder antall innleggelser i 2. linjetjenesten.* |
| **Tidligere innsats barn og ungdom**  Videreutvikle og samordne forebyggende tiltak rettet mot barn og unge. Legge vekt på tverretatlig samarbeid. Sikre innbyggerne tilpasset tilbud lokalt. Eget familieteam som et lavterskeltilbud.  Se familien som helhet med vekt på arbeidsrettede tiltak der dette er nødvendig.  *Måleindikator: Andel unge 18-24 år som mottar sosialhjelp på NAV skal være under 5 prosent. Flere barn får forebyggende tiltak fra helsestasjon og barneverntjenesten. Færre barn har behov for plassering i annen omsorgsbase.* |
| **Egenmestring og økt trivsel**  Større vekt på innhold i tjenesten. Legge vekt på tiltak for at eldre kan oppleve økt hverdagsmestring gjennom tiltak som hverdagsrehabilitering, samt øvrige tiltak på Frydenberg og Frisklivssentralen. Vurdere tiltak i forhold til resultat av brukerundersøkelsen.  *Måleindikator:* *Stabilisere andel hjemmeboende eldre over 80 år på over 85 prosent.* |
| **Andre områder:**  **Sykefraværet i helse og sosial reduseres fra 8,2 prosent i 2017 til totalt 7 prosent i løpet av økonomiplanperioden 2019-2022.**  Sykefravær har vært økende de siste årene og gjennom 2018 har korttidsfravær økt fra 2,0 til 2,2 prosent.  *Måleindikator*:  Nedgang i etatens totale sykefravær til totalt 7 prosent. |

## Sektorens driftsramme



Helse- og sosialetaten har en netto driftsramme på 358,2 mill. kroner i 2019.

Det budsjetteres med 433 årsverk, inklusiv engasjementer og prosjektstillinger. Dette er en økning på 15,51 årsverk sammenlignet med vedtatt budsjett 2018. Per oktober 2018 har etaten 9 lærlinger. Det er planlagt at etaten skal ha 13 lærlinger i løpet av 2019.

Det er lagt inn en utsettelse på å ta i bruk de siste 8 plassene på Modumheimen til oktober 2019. En slik løsning er godkjent av Husbanken når det gjelder tilskudd. Gjennom 2018 har det ikke vært ventelister på langtidsplass i institusjon. En hovedutfordring vil være helårsdrift av B4 i 2020.

Reduksjon i rammen skyldes i hovedsak mindre flyktningetilskudd til kommunen. I 2018 var det en reduksjon på 1,4 mill. kr. Denne reduksjonen ble tatt ut i årsverk på flyktningetjenesten og helsestasjon.

Etaten er styrket med 1,8 mill. kr til felles satsinger – folkehelse barn/unge.

Vikarbudsjettet totalt for etaten er styrket med 1,37 mill. kr i forhold til opprinnelig budsjett 2018.

Det vil være nødvendig å organisere de ulike tilbudene i mer retning av gruppetilbud for å ha en bærekraftig drift.

Sykefraværet er en utfordring i budsjettering, og særlig da økning i korttidsfravær.

**Hovedtrekk for helse- og sosialsektorens budsjett 2019:**

* Tun funksjonshemmede: omdisponeringer av ressurser mellom boligene (innebærer en styrking av Stadionveien bofellesskap med 4,7 årsverk). I tillegg er det en økning totalt sett i tunet med 4,77 årsverk grunnet kjøp av tjenester fra annen kommune.
* Økt antall kommunale BPA-ordninger: omgjøring fra kjøp fra privat leverandør til kommunal ordning, økning 4,3 årsverk
* Flyktningetjenesten er redusert med 3,25 årsverk og introduksjonsstønaden er redusert med cirka 3 mill. kr.
* Barneverntjenesten: omdisponert midler og økt med 0,7 årsverk, reduksjon i fosterhjemsgodtgjørelse på 600 000 kr.
* Helsestasjon er redusert med 500 000 kr innen tjenester til flyktninger. Tjenesten er styrket som en følge av tilskuddsmidler.
* Tiltak Folkehelse – barn/unge 1,8 mill. kr, organiseres under Frisklivssentralen.
* Modumheimen - økt med ca 12 årsverk. Dette inkluderer drift av B4 oktober-desember 2019.
* Fortsatt satsing på ernæring. Pris for mat holdes uendret. Dele ut gratis næringsdrikk til hjemmeboende.
* Refusjon fra undervisning og teknisk dekker opp for økt bemanning i bemanningssentralen.
* I hjemmebaserte tjenester legges det inn økte betalingssatser for omsorgstjenester med 0,3 mill. kr. Tjenesten er styrket med 1,5 årsverk. Økt satsing på velferdsteknologi, leasing av 10 medisindispensere.
* Vikersund bo- og dagsenter redusert med 4,72 årsverk.
* Kvalifiseringsstønaden er økt med ca 1 mill. kr.
* Turnuslege helårsvirkning 700 000 kr.

**Kompetanse:**

Det har de siste årene vært satset på videreutdanninger og kompetanseheving. Videreutdanning har vært en betydelig utgiftspost med hensyn til innleie av vikarer.

Kompetanseplanens satsingsområder i 2019 vil påvirke valgmuligheter for videreutdanning. På grunn av den stramme økonomien vil permisjon til videreutdanning bli svært begrenset.

Det vil fortsatt satses på opplæring innen Proact/ALERT og opplæring innenfor velferdsteknologi som starter høsten 2018 og videreføres i 2019.



## Tjenesteområdenes drift

Helse- og sosialsektorens driftsbudsjett fordeles slik på tjenesteområdene:



Administrasjonen

Det er tidligere satt av en million kroner til vikarmidler i etaten, som har blitt fordelt i løpet av året. For 2019 er økning i vikarmidler fordelt på avdelinger.

Kommunehelsetjenesten

**Helsestasjon**

Familiens hus har fått en oppstart i 2018 på Åmot helsestasjon, tilbudet videreutvikles i 2019. Helsestasjon har dermed utvidet sine åpningstider og startet med «drop-in» helsestasjon. Denne økte tilgjengeligheten vil bli finansiert av tilskuddsmidler, og de statlige anbefalinger for bemanning blir fulgt opp i 2019.

**Frisklivssentralen (FLS)**

Frisklivssentralen organiseres som egen enhet med egen virksomhetsleder. Etaten har fått 1,8 mill. kr til fellessatsing Folkehelse – barn/unge. Dette organiseres under Frisklivssentralen, hvor virksomhetsleder vil ha en koordinerende rolle innen tverretatlig samarbeid. I tillegg overføres en 100 prosent stilling fra NAV til Frisklivssentralen «Sammen for Barna». Utstyrsbua «BUA» videreutvikles under Frisklivssentralen. Virksomhetsleder vil få ansvar for å lede en gruppe som skal videreutvikle Familiens Hus som en tverretatlig satsning.

**Ergo/fysioterapiavdelingen**

I forebyggende arbeid for barn og unge er det ansatt en fysioterapeut i 100 prosent fast stilling (før midlertidig stilling). Videre drift av prosjekt innen velferdsteknologi vil bli søkt i 2019.

Barnevern

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **MODUM KOMMUNE** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** | **2018**  **(1 halvår)** |
| **Antall meldinger** | 102 | 109 | 150 | 191 | 203 | 214 | 186 | 153 | 179 | 184 | 92 |
| **Antall avsluttede undersøkelser** | 77 | 91 | 75 | 122 | 149 | 137 | 130 | 124 | 137 | 139 | 87 |
| **Barn med hjelpetiltak** | 58 | 65 | 81 | 86 | 103 | 99 | 115 | 114 | 107 | 96 | 93 |
| **Av disse; barn plassert frivillig utenfor hjemmet** | 9 | 9 | 6 | 7 | 3 | 10 | 10 | 10 | 8 | 6 | 9 |
| **Barn under omsorg/ plassert utenfor hjemmet (inkl. akuttvedtak)** | 9 | 11 | 17 | 30 | 38 | 44 | 47 | 47 | 53 | 53 | 44 |
| **Antall barn i tiltak totalt** | 68 | 76 | 98 | 116 | 141 | 153 | 162 | 161 | 160 | 149 | 139 |
| **Prosentandel fristoversittelser i undersøkelsessak** | 4,2% | 13,6% | 5,4% | 2,5% | 15,6% | 10,3%  (MB) | 16,9%  (MB) | 20,2%  (MB) | 6,6%  (MB) | 0,7%  (MB) | 0% |

Det er stabil saksmengde i barneverntjenesten hva gjelder antall meldinger, undersøkelser og barn i tiltak. I 2017 og 2018 har utfordringen med at barn og familier venter altfor lenge på hjelpetiltak (i form av foreldreveiledning) vært krevende, og det er omfattende avvik på området. Det er helt nødvendig å styrke barneverntjenestens STYRK- team (foreldreveiledere). Barneverntjenesten omprioriterer ytterligere midler til hjelpetiltak for 2019 med å øke STYRK-teamet med 70 prosent stilling. Det er et mål å unngå å kjøpe eksterne tjenester som er uforholdsmessig kostbart, og samtidig satse på egen kompetanse. STYRK-teamet inngår også i kommunens satsning på Foreldrestøttende tiltak.

Det interkommunale barnevernvaktsamarbeidet er inne i sitt siste prosjektår for 2018, og det er uavklart hva som skjer etter prosjektets slutt. Barneverntjenesten har benyttet barnevernvakta som tiltak fullt ut. På samme tid erfarer kommunen at antall henvendelser for de tre kommunene er lavere enn antatt. Barneverntjenesten har et høyt antall saker per ansatt i tjenesten, og ligger over landsgjennomsnittet og snittet i Buskerud. Tjenesten mottar 6,5 årsverk i øremerkede midler (saksbehandling og tiltaksstillinger i STYRK-team) fra Fylkesmannen og det forventes at midlene forlenges inntil 2020 når barnevernreformen gjennomføres.

NAV – Sosialtjenesten

NAV har i budsjettet for 2019 lagt inn en fast stilling knyttet til "Ung Integrering" i ungdomsteamet, som et tiltak for de som faller ut av Introduksjonsprogrammet.

Det forventes et fortsatt stort trykk på kvalifiseringsprogrammet i 2019. En innstramming av statlig regelverk på arbeidsavklaringspenger, både på inngangsvilkår og varighet, medfører økte søknader på kvalifiseringsprogrammet. Det forventes en merutgift i 2019. Det har blitt lagt inn cirka 1 mill. kr ekstra på kvalifiseringsprogrammet. Tiltak som er tilført midler innen folkehelse – barn/unge, kan gjøre positivt utslag. Intensjonen er å få flere ut i ordinært arbeid med ordinær lønn, slik at behovet for sosialhjelp reduseres.

NAV ser også at den økte flyktningestrømmen i 2015/16 nå treffer i form av flere brukere og økt trykk på søknader, noe som forventes å fortsette i 2019.

NAV har ikke fått økning av antall ansatte til å jobbe med den økte gruppen av brukere på sosialhjelp og kvalifiseringsprogrammet. Dette betyr at det vil bli mindre tid til oppfølging av hver enkelt, spesielt på økonomisk sosialhjelp.

Budsjettet for «Livsopphold flyktninger» reduseres med 250 000 kr, da det forventes betydelig færre bosettinger i 2019 enn foregående år.

Økte husleier, samt forventet høye strømpriser, medfører antakelig økte tilskudd til boutgifter.

En vesentlig merutgift ses på tilskudd boutgifter for flyktninger. Store flyktningefamilier har blant annet medført et stort suppleringsbehov. I tillegg har en del unge flyktninger unnlatt å betale boutgifter, og har måttet få hjelp i etterkant.

De store familiene vil fortsatt ha et behov for supplering i 2019, da de ikke vil være i stand til å bli selvforsørget, verken fra eget arbeid eller ytelser fra kommune/stat.

Barnefattigdomsprosjektet er ferdig i 2018, og blir en del av den ordinære driften ved Frisklivssentralen.

Flyktningetjenesten

Færre flyktninger har medført betydelig reduksjon i tilskuddet.

I budsjett 2018 ble det vedtatt drift av Geithusveien bofellesskap for mindreårige flyktninger til og med første kvartal 2018. Denne nedleggelsen innebar en reduksjon på 5,73 årsverk fra 2018 til 2019. Introduksjonsstønaden reduseres med 3,5 mill. kr og tjenesten reduseres med 3,25 årsverk på grunn av færre flyktninger. Tiltaket «Ung integrering» på NAV må sees i sammenheng med tjenester innen tilbud til flyktninger.

|  |  |
| --- | --- |
| **År** | **Bosatt i Modum** |
| 2014 | 30 |
| 2015 | 40 |
| 2016 | 57 |
| 2017 | 55 |
| 2018 | 17 |

Når det gjelder introduksjonsstønad så har det faktiske forbruket variert fra 3,7 mill. kr til over 10 mill. i den samme tidsperioden. Dette er en utfordring i seg selv for etaten, samtidig som det samlede tilskuddet kommunen får er avhengig av en jevn bosetting når det gjelder forutsigbarhet. Behovet som de fleste bosatte har for bistand strekker seg ut over stønadsperioden. Det vil bli sett på et utvidet samarbeid mellom Voksenopplæringen og Flyktningetjenesten i 2019.

Pleie og omsorg, hjelp i institusjon

**Tun Modumheimen**

Budsjett 2019 for Modumheimen sykehjem baserer seg på drift av 88 plasser i perioden januar-september. Fra og med oktober 2019 vil de siste 8 plassene på B4 tas i bruk, og alle de 96 nye sykehjemsplassene ved Modumheimen vil være i drift. Personalressursene som var planlagt brukt på B4 vil i perioden januar-september omdisponeres til å dekke ledige stillinger eller fravær.

På grunn av stor pågang foreslås det å øke dagaktivitetstilbudet til hjemmeboende personer med demens fra tre til fem dager pr uke. Kostnadene dekkes for det meste av økt tilskudd fra Helsedirektoratet.

I forhold til budsjett 2018 så vil det bli en økning på cirka 12 årsverk på Modumheimen. Dette er knyttet til flere avdelingsledere, endringer i turnus, økt drift på dagsenter, drift av ytterligere 8 plasser, økt bemanning på natt og økt stilling som tilsynslege.

**Sentralkjøkken**

Personell fra produksjonskjøkken (Modumheimen og Vikersund bo- og dagsenter) ut på avdelingene er en helt avgjørende suksessfaktor for å sikre at systematisk ernæringsarbeid virker i praksis.

Pleie og omsorg, hjelp i hjemmet

**BPA/ressurskrevende brukere**

Modum kommune har siden 2008 vært med i et samarbeid med Vestregionen om utlysing av tjenestekonsesjoner for leveranse av tjenester til brukere med vedtak om brukerstyrt personlig assistanse (BPA). Avtalen ble fornyet i 2016 med en ny tre-årsperiode. Avtalen gjelder nå ut 2019. Modum kommune vil vurdere om ordningen skal administreres av kommunen selv, oppsigelsestid er 6 måneder.

Det planlegges en skjermet enhet ved Geithus bo- og dagsenter for 3-4 brukere innen rus/psykiatri. Ved å lage en slik enhet vil kommunen ha eget tilbud til denne brukergruppen istedenfor å måtte kjøpe private plasser. Det er i budsjett 2019 ikke lagt inn økt ressursbruk på Geithus bo- og dagsenter.

**Hjemmebaserte tjenester**

Hjemmetjenesten nord, Hjemmetjenesten sør og Mestringsenheten (Geithusberga bofellesskap, Ludo-huset, rus og psykisk helsetjeneste og Geithus bo- og dagsenter) er lagt under samme tun. Det er ansatt en virksomhetsleder med avdelingsledere på hver enhet.

Mestringsenheten har styrket bemanningen i Geithusberga bofellesskap og

Hverdagsrehabilitering. Organiseringen av hverdagsrehabilitering foreslås å ligge direkte under hjemmesykepleien. Dette omtales i ny plan for friskliv, habilitering, rehabilitering og koordinerte tjenester.

Hjemmebaserte tjenester har økt fokus på kompetanseheving, og har blant annet en arbeidsgruppe som ser på muligheten for å iverksette velferdsteknologiske løsninger som medisindispensere hos utvalgte brukere. Det er satt av 270 000 kr til leasing av medisindispensere. Tiltaket må følges opp når det gjelder gevinstrealisering.

**Vikersund bo- og dagsenter**

Endringer i beboergruppa gjør at det har vært mulig å redusere antall årsverk på avdeling EFG. Det er i budsjettet lagt inn inntekter fra annen kommune. Dette er noe usikkert da vedkommende kommune har varslet om overføring av bruker til hjemkommunen.

Det er mye gammelt utstyr på kjøkkenet og det er laget en utskiftningsplan. Det må påregnes noen utgifter på reparasjoner.

**Tun funksjonshemmede**

I Tun funksjonshemmede har det foregått omdisponeringer av ressurser mellom boligene og i budsjett 2019 har det også blitt gjort endringer når det gjelder ansvarsområder for enkelte avdelingsledere. Det er en økning av årsverk innen tunet grunnet kjøp av tjenester fra andre kommuner.

Utgifter til husleie i tunet er lagt inn med 209 000 kr, som er husleie for kontorer som det kommunale boligforetaket fakturerer.

Stadionveien bofellesskap er besluttet flyttet til lokaler i Furulund. Innflytting skjer i desember 2018. Dette gir en økning i antall plasser fra 8 leiligheter til 16 leiligheter. Bemanning/årsverk og behov for økning vil være avhengig av hvilke brukere som kommer inn i de ledige leilighetene. Det har vært en styrking av Stadionveien bofellesskap med 4,7 årsverk, som gir noe handlingsrom.

Modum arbeidssenter

Det er 5 nye brukere ved Modum arbeidssenter i 2018. Enkelte av disse brukerne har behov for skjerming. Tidligere tilbud som er gitt av voksenopplæringen er flyttet til arbeidssenteret. Dette medfører økt arealbehov. Utgifter til husleie er derfor økt med 78 000 kr.

Skolegata bofellesskap

Det er ønskelig at de kommunale boligene som ligger i nærheten av Skolegata bofellesskap blir brukt til denne brukergruppen. Dette tas med videre i planer for 2019.

# KULTURSEKTOR



## Mål for kultursektoren

|  |
| --- |
| **Mål for kultursektoren** |
| **Synliggjøre sektorens tilbud og gjøre det enklere for brukeren å benytte våre tjenester**  *Måleindikator:*  *Sektoren og innbyggere tar i bruk flere digitale tjenester til kommunens innbyggere (tilbud i biblioteket, på Frivilligsentral og servicetorg)*  *Antall arrangementer (type og målgruppe) skal være minst 230 og besøkende/betalende skal være minst 270 000 personer. Antall åpne/tilgjengelige dager skal være som i 2018.* |
| **Flere barn og unge er fornøyde med nærmiljøet sitt**  *Måleindikator: Elevundersøkelse skal gi høyere skår enn forrige gang undersøkelsene ble gjennomført.* |
| **Kulturtilbudet til barn, unge og spesielle grupper prioriteres. Samhandling på tvers av sektorene for å synliggjøre tilbudene.**  *Måleindikatorer: Antall barn og unge som er aktive i lag/foreninger øker.* |
| **Andre områder:**  **Det generelle sykefraværet i kulturetaten skal ikke være høyere enn 4 prosent i 2019**    *Måleindikator:* *Holde sykefraværet stabilt på 4 prosent.* |

I kulturplan for Modum kommune, som ferdigstilles i 2019, vil målsettingen i vedtatt kommuneplan og vedtatt planprogram for kulturplanen være sentrale. I kommuneplanen oppsummeres de overordnede målene for kulturlivet i Modum slik:

*•* Kulturlivet skal bidra til gode opplevelser og opplevd livskvalitet hos innbyggerne våre og de som besøker bygda.

• I tillegg skal kulturlivet ha en sentral rolle i arbeidet med å synliggjøre Modum som bosted, et sted å drive næringsvirksomhet og Modum som et vitalt og aktivt samfunn*.*

## Sektorens driftsramme



Det budsjetteres med 31,5 årsverk i kultursektoren.

**Hovedtrekk i budsjettet for 2019:**

* Disposisjonspost for hovedutvalget settes til 50 000 kr.
* Helårsvirkning med ungdomslederstilling i 100 prosent er innarbeidet
* Det utredes muligheter for å etablere tilbud til barn 9-13 år – juniorklubb
* Det etableres opplæringstilbud i digital kompetanse i regi av biblioteket
* Tilskudd til Stiftelsen Vikersund hoppsenter/Flying Team Vikersund A/S er innarbeidet i budsjett.
* Elevpris kulturskole øker med 50 kr pr semester. Dette sikrer at alle kulturskolens arrangement blir gratis.
* Helse/sosial, undervisning og kultursektoren arbeider videre med å utvikle tilbudet med Fritid123/Opplevelseskortet/Aktivitetsskolen og videreføre styrkingen av lavterskeltilbud gjennom tilskuddsordningene til lag og foreninger for barn/ungdom.
* Bruk av kulturetatens disposisjonsfond: 80 000 kr til å styrke kompetansen på digital markedsføring og profilering, 35 000 kr til skolekino,
* Bruk av bundne fond: 35 000 kr til danseprosjekt DKS, 50 000 kr til Den kulturelle spaserstokken.

## Tjenesteområdenes drift



Politisk styring

Hovedutvalgets disposisjonspost er redusert fra 200 000 kr til 50 000 kr. Årsak er inndekning av lønn ungdomsleder i 100 prosent stilling og generell reduksjon i rammen.

Grunnskole (Kulturell skolesekk DKS)

Tilbud blir gitt til alle klassetrinn i grunnskolen i Modum. Nytt tilbud for skoleåret 2018/2019 er workshop i «Streetdance» for 4. og 6. trinns elever. I tillegg får 4. trinns elever en konsert med elevmedvirkning. DKS-tilbudene er nå lagt opp slik at de samsvarer med opplæringsplanene. Finansieres ved bruk av bundne fond.

Aktivitetstilbud barn og unge

2 ukers aktivitet i sommerferien – Sommergøy, videreføres i 2019. Egenandel 1 500 kr. Egenandelen kan utelukke flere fra å delta på Sommergøy. Det vil bli vurdert å legge deltakelse på Sommergøy inn i opplevelseskortet.

Ungdomshuset er meget godt besøkt, og målet er å opprettholde besøket på nivå med 2018.  
Ungdomshusets målgrupper er ungdom som har begynt i 7. klasse til fylte 18 år. Tilbudet er kostnadsfritt for brukerne. Det er et ønske å starte opp et tilsvarende lavterskeltilbud, juniorklubb, for barn fra 9-13 år, en gang i uka. Det er ikke funnet midler til dette innenfor rammen, men en modell for drift av juniorklubb vil bli utredet i 2019.

Satsingen på å etablere helårs UKM – Ung Kultur Møtes videreføres. Dette er en del av en nasjonal satsing for å gi barn og ungdom mulighet for å delta med ulike kulturuttrykk gjennom work-shops, seminarer og forestillinger/konserter/utstillinger.

Sektoren vil videreføre styrkingen av lavterskeltilbud gjennom tilskuddsordningene til lag og foreninger for barn/ungdom.

Aktivisering (Frivilligsentral)

Det planlegges ytterligere økning av aktiviteten med sikte på å rekruttere flere frivillige og brukere i 2019. Økte kostnader forbundet med aktiviteter er innarbeidet i budsjettet.

Daglig leder og frivillige har tidligere utført renholdet av frivilligsentralens lokaler. Når aktivitetsnivået øker er det behov for fast renhold, og det er hentet inn et tilbud på renhold utført av kommunens renholdsavdeling hver andre uke. Kostnad 30 000 kr er innarbeidet i budsjettet.

Økte fellesutgifter er innarbeidet i husleien. 2018 har vært et utfordrende år for sentralen på grunn av byggearbeidene i Vikersund nord. Utleien ser nå ut til å ta seg opp igjen, og det er lagt inn en liten økning i leieinntektene.

Bibliotek

Budsjettet til innkjøp av media er omtrent på samme nivå som i 2018. Biblioteket vil også i 2019 prioritere innkjøp av utlånsmedia til barn og ungdom.

Biblioteket tar ansvar for å sikre innbyggere digital kompetanse gjennom ulike kurs/opplæringstilbud (tilbud i biblioteket, på Frivilligsentral og servicetorg). Det søkes om eksterne midler til å gjennomføre opplæringen i tillegg til bruk av fond.

Budsjettposten til arrangementer i biblioteket er økt, slik at det kan gjennomføres arrangementer som biblioteket står for alene og sammen med kulturhus og kulturskolen, eller i samarbeid med lag og foreninger. Biblioteket er og skal være en lavterskel møteplass der alle trives og føler seg velkommen.

Målsetningen er 32 000 besøkende og 52 000 utlån.

Kino

Driftsnivået er planlagt som i 2018. Modum kino merker sterk konkurranse fra omliggende kinoer så det er fremdeles viktig å opprettholde konkurransedyktige priser. Det er også et mål at flest mulig skal ha mulighet til å gå på kino, derfor holdes prisnivået lavt. Det foreslås ingen endring i billettpriser.

Barne- og familiefilmer går aller best ved Modum kino, og har førsteprioritet. Skolekino- tilbud vil fortsette i 2019 med midler fra fond, slik at alle barn og unge skal kunne oppleve film på kino og få en felles referanseramme. Det jobbes videre med å utvikle egen «filmklubb» for smalere film. Om ny kiosk genererer en merinntekt er vanskelig å forutse, 2019 vil brukes for å evaluere dette. Det planlegges å ha kiosken åpen så mye som mulig.

Det er en målsetting om 10 000 besøkende på kino.

Tilskudd til museer

Tilskuddet til Modums Blaafarveværk økes med 40 000 kr i hht avtale med stat/fylke. Tilskudd for 2019 blir 2 155 000 kr.

Det har vært en tradisjon i Modum, selv om ikke kommunen er vertskommune, å støtte Krøderbanen. Tilskuddet til Krøderbanen videreføres på samme nivå som tidligere - 270 000 kr.

Kunstformidling

Tilskudd til Buskerud Teater videreføres med 50 000 kr jmf partnerskapsavtale.

Det foreslås å opprettholde støtten til konserter på Modum Bad.

Idrett

Kommunedelplanen for idrett og fysisk aktivitet ble vedtatt i 2017. Planens handlingsprogram skal rulleres årlig.

Geithus idrettslag og Modum fotballklubb har meldt inn at de ønsker å realisere planer for kunstgressbane på Rolighetsmoen som nå ligger inne i det uprioriterte handlingsprogrammet. De ber om at planene blir rullert inn på det prioriterte handlingsprogrammet. Anlegget er kostnadsberegnet til ca 7 500 000 kr, og det er forventninger om ca 2 500 000 kr i tilskudd fra Modum kommune. Det er ikke rom for dette innenfor kulturbudsjettet.

Lysløype i Bingen ligger allerede inne i planens prioriterte handlingsprogram.

Tilskudd fra kommunen til dette anlegget forutsetter at stønadsordningen for tilskudd til nyanlegg og vedlikehold økes med 700 000 kr i planperioden. Det er ikke rom for dette innenfor kulturbudsjettet.

Tilskudd til drift av Vikersund Hoppsenter, 1 500 000 kr, er innarbeidet i budsjettet etter vedtak i kommunestyret i sak 56/18. Avtale mellom partene er klar vinteren 2019.

Det er foreslått 165 000 kr til drift av store idrettsanlegg. Tilskuddet skal etter føringer i kommunedelplanen for idrett og fysisk aktivitet fordeles med lik andel av budsjetterte midler til Modum skisenter, Furumo skøytebane og Simostranda skiskytteranlegg. Modum skisenter har søkt om et høyere fast tilskudd til drift av sitt anlegg. En økning av budsjettet for denne stønadsordningen vil etter føringene for fordeling av midlene føre til økning av tilskuddet til alle de tre anleggene. Det er ikke rom for dette innenfor kulturbudsjettet.

Furumo svømmehall  
Det er lagt opp til drift på nivå som i 2018, med videreføring av åpningstider og servicenivå. Furumo svømmehall merker konkurranse både fra omliggende badeanlegg og fra andre fritidsaktiviteter. Det er viktig med konkurransedyktige priser, både for å opprettholde besøket og for at flest mulig skal kunne benytte tilbudet. Det foreslås ingen prisøkning. Barn og unge prioriteres ved oppstart av nye tilbud og aktiviteter.

Furumo svømmehall leverer skolesvømming til elever på alle klassetrinn i Modum-skolen og har et godt samarbeid med andre aktører (blant annet Frisklivssentralen, pensjonistforeningene og andre frivillige lag og foreninger) for å øke aktivitetsnivå, fremme folkehelse og sikre inntekter. Målsettingen er 80 000 besøkende i Furumo svømmehall.

Kommunale idrettsbygg

Modumhallen drives videre som i 2018, med en meget nøktern drift.

Kulturskole

Høsten 2018 gir kulturskolens 10 lærere undervisning i musikk og dans til 265 elever. Kulturskolens venteliste teller 22 elever pr 23.10.2018. 17 av disse ønsker ballett.

Skoleåret 2017-2018 har to av skolekorpsene slått seg sammen grunnet få medlemmer. Kulturskolen arbeider sammen med korpsene for å sikre videre korpsaktivitet i Modum.

To korps med til sammen 38 korpsmusikanter har dirigent fra kulturskolen. Det utredes behovet for innkjøp av instrumenter/utstyr til korps. Egen sak vil presenteres før sommeren 2019.

Kulturskolen arbeider kontinuerlig med rekruttering. Skoleåret 2018/2019 vil det gjennomføres «Streetdance»-prosjekt gjennom Den kulturelle skolesekken på barneskolene som et av tiltakene for å øke rekruttering til dansefaget. Finansieres ved bruk av bundne fond.

Den kulturelle spaserstokk (DKSS) er avviklet fra 2018. Det er innvilget 50 000 kr midler til drift av DKSS for 2019. Midlene blir avsatt fond i 2018 og brukes i 2019.

Det foreslås en økning av elevavgiften på kr 50 pr semester (kr 100 pr år). Nye satser pr semester blir: Musikkundervisning: 1550 kr. Danseundervisning: 1800 kr. Dette utgjør 30 000 kr i økte inntekter. Merinntekt sikrer at alle kulturskolens forestillinger blir gratis.

Andre kulturaktiviteter

Kulturhus  
Det planlegges på samme driftsnivå som i 2018. Det foreslås ingen prisøkning. Kostnader knyttet til drift og leie er noe lavere enn tidligere år. Årsaken er besparelse på at kulturhuset nå har eget høyttalersystem til bruk på konserter.

Kulturhuset jobber mot fortsatt å ha både lokale aktører og nasjonale artister i ulike konstellasjoner og rettet mot ulike målgrupper. Viktige og prioriterte samarbeidspartnerne er Riksteatret på nasjonalt og Brageteatret på regionalt nivå.

Utvikling av driftsrutiner og samhandling mellom kulturhus, bibliotek og kulturskole vil fortsette i 2019. Dette er viktig for å kunne tilby enda større bredde av arrangementer og målgrupper.

Det er viktig for kulturhuset å nå nye kundegrupper og kunne tilby konkurransedyktige priser både for arrangør og publikum. Fleksibilitet og skjønn er viktig for å nå dette målet.

Målsettingen er 19 000 besøk i Modum kulturhus; 9 000 solgte billetter, og 10 000 andre besøkende.

Allment kulturarbeid  
Gjennomføring av 17. maifeiring i Modum har vært utgiftsført kulturbudsjettet. Det har ikke vært mulig å avsette egne midler til dette i 2019. Årlig kostnad for gjennomføring av 17. maifeiring i Modum i 2018 var 70 000 kr. Midlene har vært brukt til transport og honorar korps.

For å styrke kompetansen på digital markedsføring og profilering foreslås det å bruke 80 000 kr fra etatens disposisjonsfond.

Arbeidet med kulturminneplan ferdigstilles i 2019.

# TEKNISK SEKTOR



## Mål for teknisk sektor

|  |
| --- |
| **Mål for teknisk sektor** |
| **Entreprenører og husbyggere skal møte en imøtekommende og høyt kvalifisert byggesaksavdeling som effektivt håndterer forvaltningssaker.**  Effektiv byggesaksbehandling med sikte på å holde lovfastsatte tidsfrister. Tverrfaglig innsats innen ALM-avdelingen for å løse forvaltningsoppgavene den er pålagt å håndtere.  *Måleindikator:*  *Det skal gjennomføres tilsyn med minimum 5 prosent av antall byggesaker per år.* |
| **Modum kommune skal ha et bredt tilbud av byggeklare tomter for salg.**  For å tilrettelegge for økt bosetting og attraktivitet skal Modum kommune ha byggeklare tomter for salg.  *Måleindikator:*   * *15 nye tomter på Skredsvikmoen legges ut for salg i 2019.* |
| **Energieffektiviseringstiltak og CO 2 reduksjon i kommunale formålsbygg**  Etter gjennomførte energisparekontrakter skal samlet energiforbruk i kommunale formålsbygg reduseres med minst 30 prosent i forhold til målt energiforbruk i 2012. Tiltakene skal ferdigstilles av AF Energi og Miljøteknikk AS i midten av 2020.    *Måleindikator:*   * *Samlet energiforbruk i kommunale formålsbygg skal med utgangspunkt i referanseåret 2012 reduseres med minimum 30 prosent fra 2021.*   **Mål for verdibevarende vedlikehold av kommunale formålsbygg**  Modum kommunes eiendomsforvaltning skal sikre at bygningsmassen teknisk, funksjonelt og kvalitativt opprettholdes og utvikles på et nivå som sikrer at bygningsmassen tilfredsstiller gjeldende lover og forskrifter. Brukerne skal oppleve at inneklimaet er tilfredsstillende, at bygningsmassen utvikles i takt med endrede funksjonelle behov og at det utøves et verdibevarende vedlikehold. Et verdibevarende vedlikehold skal sikre opprettholdelse av bygningenes og eiendommenes tekniske og funksjonelle standard.  *Måleindikator:*   * *Bygningene skal i snitt holde en tilstand tilsvarende karakter 1 jf. definisjonen i NS 3424 – Tilstandsanalyser. Det aksepteres ikke tilstandsgrad på bygningsdeler eller funksjoner tilsvarende karakter 3 jf. NS 3424. Måloppnåelse rapporteres i årsmelding.* * *Formålsbyggene skal følge en vedlikeholdssyklus på 6 år.* * *Utvalgte nøkkeltall fra KOSTRA for formålsbygg rapporteres i årsmelding og sammenlignes mot kommunegruppe 10, Buskerud og landet.* |
| **Andre områder:**  **Det generelle sykefraværet i teknisk etat går ned fra gjennomsnittlig 6,8 prosent i perioden 2014-2017.**  *Måleindikator:*  *I 2019 skal sykefraværet i teknisk etat ligge under 6,1 prosent.* |

## Sektorens driftsramme



Teknisk sektor har en netto driftsramme på 22,897 mill. kr i 2019. Det er budsjettert med lønn til 106,2 årsverk, herav 4 årsverk som lærlinger.

**Hovedtrekk i teknisk sektors budsjett for 2019:**

* Styrking av stillinger
  + Teknisk planlegger innenfor vann, avløp, vei og prosjektledelse.
  + Byggesaksbehandler knyttet til tilsyn og ulovlighetsoppfølging
  + Branninspektør, lukke avvik kompetanse og bemanning
  + Skolevaktmestre er overført til vedlikeholdsavdelingen – 7 årsverk
* Styrking av andre driftsposter
  + Innkjøp av ledelses- og styringssystem for renhold.
  + Vintervedlikehold kommunale veier
  + Utgifter til drivstoff
  + Kostnader til serviceavtaler kommunale formålsbygg
* Styrking av inntekter
  + Sykepenger og tilretteleggingstilskudd er budsjettert til 2,0 mill. kr
  + Kommunale eiendomsavgifter for vann og kloakk foreslås økt. Fastavgiften øker med 10 prosent og enhetspris for målt forbruk med 5 prosent.
  + Kommunale forvaltningstjenester knyttet til arealplanlegging, byggesak, kart og oppmåling osv. foreslås økt med 3,5 prosent.
  + Feie- og tilsynsavgiften foreslås økt med 3,5 prosent.

## Tjenesteområdenes drift

Teknisk sektors driftsbudsjett fordeles på tjenesteområdene som vist i tabellen:



Politisk styring

Kostnaden er basert på samme møtehyppighet og godtgjørelse som i 2018.

Forvaltningsutgifter i eiendomsforvaltningen

Forsikringspremien til rådhuset er budsjettert med 165 000 kr.

Administrasjonslokaler

Driftskostnader for renhold, brøyting og kommunale avgifter føres nå samlet inn under tjeneste 190400 bygningsvedlikehold. Vaktmesteren som tidligere var stasjonert ved rådhuset er nå omdisponert på flere brukersteder. Stillingen er flyttet til vedlikeholdsavdelingen fra 2019. Kostnaden til elektrisk energi er økt med 50 000 kr.

Interne serviceenheter

Interne serviceenheter inneholder tjenesteområdene renhold, teknisk sentral, verksted, bygningsvedlikehold og parkvesen.

Renhold

Bemanningssentralen skal bistå driften av renhold fra 2019. Innføring av et digitalt styringssystem for drift av renhold i er beregnet med en oppstartskostnad på 250 000 kr og lisenskostnad for halve 2019 på 166 000. Implementering av NS INSTA 800 og bruk av styringssystemet skal bidra til bedre planlegging og enhetlig kvalitet.

Teknisk sentral

Kostnader til elektrisk energi er økt med 65 000 kr. Ellers likt som budsjett 2018.

Verksted

Det er lagt inn justeringer knyttet til årsavgift og drivstoff. Inntekter er budsjettert opp på samme nivå som regnskap 2017 og estimat 2018. Ellers likt som budsjett 2018.

Parkvesen

Det er budsjettert 50 000 kr til kjøring av løyper på Øståsen. Tjenesten planlegges kjøpt fra Nedre Eiker kommune etter nærmere avtale. Det er videre lagt inn økte utgifter til drift som følge av flere ansatte og økning i utgifter til drivstoff, materialer og vedlikehold.

Kommunale formålsbygg

Det er økte driftskostnader knyttet til serviceavtaler til nye Modumheimen samt Skredsvikmoen barnehage. Det gjelder serviceavtaler for drift av lovpålagte serviceoppgaver, men også for nye kompliserte installasjonene som kommunen nå har satt i drift. Posten for serviceavtaler er styrket med 400 000 kr.

Inntekter fra prosjektledelse og salg av tjenester til boligforvalter er budsjettert på samme nivå som i 2018.

Plansaksbehandling

Avgiften for planrelaterte tjenester er foreslått økt med 3,5 prosent i 2019. Inntekter fra planarbeid er økt med 90 000 kr i 2019.

Bygge- dele- og seksjonering

Det er innarbeidet et nytt årsverk knyttet til tilsyn og ulovlighetsoppfølging i 2019. Stillingen er finansiert ved at den vil generere nye inntekter og at kjøp av ekstern byggesaksbehandling kan reduseres noe.

Det planlegges oppstart med å digitalisere det analoge eiendomsarkivet i 2019. Det vil gi bedre tilgang til dokumenter til eiendommer hvor det skal iverksettes nye byggeprosjekt.

Avgiften for byggesaksrelaterte tjenester er foreslått økt med 3,5 prosent. Når den nye kommuneplanen blir gjort gjeldende vil enkelte saker som i dag krever dispensasjon bortfalle.

*Kart- oppmåling- og seksjonering*

Avgiften for kartrelaterte tjenester er foreslått økt med 3,5 prosent. Nye kart med langt bedre høydedata er tatt i bruk og det er tilgang til historiske ortofoto.

Kommunal næringsvirksomhet

Drift av kommunens skoger er budsjettert i balanse ved at inntektene fra hogst dekker utgiftene, og ligger på samme nivå som i 2018.

*Landbruk*

Driften er budsjettert på samme nivå som i 2018.

Forebygging av branner

Det er budsjettert et nytt årsverk som branninspektør i 100 prosent stilling. Modum brannvesen mangler stillingen for å oppfylle krav til kvalifikasjon og bemanning i brannvesenet.

Feiing av hytter iverksettes fra 2019. Hyttene innrulleres i avgiftsregisteret etter at førstegangs feiing er utført.

Flere velger ikke å installere pipe eller ildsted ved nybygg. I tillegg er det et økende antall søknader om å frakoble ildsteder. Det vil påvirke inntjeningen. Det er behov for å styrke inntjeningen for å dekke økte kostnader. Feie- og tilsynsavgiften foreslås økt med 3,5 prosent i 2019.

Beredskap mot branner og ulykker

Rådmannen har igangsatt en prosess hvor det skal utredes om Modum brannvesen skal samarbeide med Ringerike brannvesen eller innlemmes i Drammensregionen brannvesen IKS (DRBV).

Uansett organisering skal brannvesenet dimensjoneres for å oppfylle minimumskrav til i bemanning og kompetanse. Kostnader for ivaretagelse av forebyggende og beredskapstjeneste vil påløpe uavhengig av organisering.

Brannvesen i egen regi gir kommunen stordriftsfordeler ved at det ivaretar flere roller som ikke kan ivaretas av et interkommunale brannvesen, og utnytter andre kommunale støttetjenester. Konsekvensene vil bli nærmere vurdert i utredningen om framtidig organisasjonsform.

Avgiften til den nye alarmsentralen Vestviken Sør Øst 110 er budsjettert til 728 000 kr og inntekten til 400 000 kr. Det er en økning i driftskostnaden på 378 000 kr.

Kommunale veier

Vinteren 2017/2018 var snørik og kostnadene til vintervedlikehold overskred bevilgede midler. Kontoene for vintervedlikehold for strøing er styrket med 250 000 kr og for brøyting 274 000 kr. Kontoen for drivstoff og rekvisita er styrket med 137 000 kr. Drift av gatelys og elektrisitet er styrket med 50 000 kr. Inntekter fra egenproduksjon på investeringsbudsjettet og salg er holdt på samme nivå som i 2018.

Det er innført en ny praksis for oppfølging av brøytekontrakter til gårdsplasser og adkomstveier til kommunale formålsbygg. For å rasjonalisere og forenkle oppfølgingen er kontraktsoppfølgingen sentralisert og lagt til kommunalteknisk avdeling.

Distribusjon av vann

Selvkostberegningen for vann ved regnskapsavslutning 2017 viser en dekningsgrad på 86 prosent. Prognosen for 2019 viser at selvkostgraden går opp til 94 prosent.

Den variable delen av vannavgiften er foreslått økt med 5,0 prosent og fastavgiften med 10 prosent. For en abonnent med et gjennomsnittlig vannforbruk på 150 m3/år er prisen 4 010 kr i 2019, en økning på 239 kr. Prisene ble sist endret i 2018.

Det forfaller et stort antall tilknytningsavgifter for vann og kloakk på igangsatte leilighetsbygg som skal innflyttes i 2019.

Det er innarbeidet en ny stilling som teknisk planlegger innenfor vann, avløp og vei. Underlag fra teknisk prosjektering kan benyttes ved utarbeidelse av kommunale reguleringsplaner.

Avløpsrensing

Utgifter til avløpsrensing er budsjettert på samme nivå som i 2018.

Variabel del av kloakkavgiften er foreslått økt med 5,0 prosent og fastprisen med 10 prosent. For en abonnent med et målt forbruk på 150 m3/år er prisen 7 125 kr inkl. mva. i 2019, en økning på 386 kr. Prisene ble sist endret i 2018.

Kommunens kostnad til drift og investeringer skal dekkes 100 prosent av gebyrinntekter.

Utvikling av vann- og kloakkavgiftene i økonomiplanperioden:

|  |  |  |  |  |  |  |
| --- | --- | --- | --- | --- | --- | --- |
| Innhold | Regnskap | Budsjett | Budsjett | Budsjett | Budsjett | Budsjett |
| År | 2017 | 2018 | 2019 | 2020 | 2021 | 2022 |
| Renteutvikling | 2,02 % | 2,02 % | 2,02 % | 2,02 % | 2,02 % | 2,02 % |
| Investeringer (1000 kr) |  |  |  |  |  |  |
| Vann | 6 623 | 2 500 | 2 700 | 2 700 | 21 700 | 21 700 |
| Kloakk | 8 294 | 2 265 | 2 265 | 2 265 | 2 265 | 2 265 |
| Selvkost |  |  |  |  |  |  |
| Vann | 86 % | 88 % | 94 % | 105 % | 103 % | 102 % |
| Kloakk | 93 % | 96 % | 98 % | 98 % | 104 % | 106% |
| Selvkostfond (1000 kr) |  |  |  |  |  |  |
| Vann | -1109 | -2877 | -3743 | -3049 | -2506 | -2101 |
| Kloakk | -3094 | -4024 | -4682 | -5267 | -4059 | -3449 |
| Årsgebyr (inkl. mva.) |  |  |  |  |  |  |
| Vann kr/m3 | 19,2 | 20,3 | 21,4 | 25 | 27,5 | 30 |
| Kloakk kr/m3 | 38,30 | 38,76 | 40,7 | 40,7 | 40,7 | 40,7 |
| Fastavgift: |  |  |  |  |  |  |
| Vann kr/år | 726 | 726 | 800 | 800 | 800 | 800 |
| Kloakk kr/år | 922 | 922 | 1020 | 1020 | 1020 | 1020 |
| Årsgebyr for 150 m3/år |  |  |  |  |  |  |
| Vann | 3 606 | 3 771 | 4 010 | 4 550 | 4 925 | 5 300 |
| Kloakk | 6 667 | 6 736 | 7 125 | 7 125 | 7125 | 7 125 |

Gjenvinning av husholdningsavfall

Driften av gjenvinningsstasjonen på Enger avfallsanlegg administreres av Renovasjonsselskapet for Drammensregionen IKS (RfD). Tilbudet er etablert som en del av renovasjonsordningen for husholdninger i kommunen. RfD har satt ut driften av anlegget på anbud. Modum kommunes utgifter til renter og avdrag fra tidligere investeringer refunderes i henhold til selvkost fra RfD.

Drift av deponigassanlegget er budsjettert på samme nivå som i budsjett 2018.

Miljøvern

Modum kommune har fått forespørsel om å dele kostnaden for en stilling som vannområdekoordinator for Tyrifjorden. Modum kommunes andel er beregnet til 31 000 kr for 2019. Stillingen er finansiert via et spleiselag hvor kommunene deler 40 prosent og fylkeskommunen sammen med staten deler 60 prosent av kostnaden. Dekning av lønnskostnaden er budsjettert i 2019.

Naturforvaltning og friluftsliv

Forvaltning av elg og hjortevilt er budsjettert med redusert inntekt fra fellingsavgift med 40 000 kr.

Gravplasser og krematorier

Inntekt fra festeavgift er justert ned til 650 000 kr i 2019. Ellers som budsjett 2018.

# INVESTERINGER

I kommende økonomiplan er ny bru på Geithus den største satsingen. Det er lagt inn en kostnad på 100 mill. kr i planperioden.

Tilskuddene til Modumheimen utgjør om lag 155 mill. kr. Dette er med på å finansiere investeringer i økonomiplanperioden. Av figur 8-1 framgår det at lån til investeringer i planperioden vil reduseres med om lag 82 mill. kr. Det er imidlertid flere mulige store investeringsprosjekt som vil påvirke utviklingen i langsiktig lånegjeld. Dette gjelder blant annet formålsbygg og reservedrikkevannskilde.

**Figur 8-1Utvikling i langsiktig lånegjeld**

Tabell ‑ Budsjettskjema 2B





## Sentraladministrasjonen

*Digitalisering*Bevilgninger til IKT, IKT grunnskolen og velferdsteknologi er slått sammen til en digitaliseringsbevilgning. Bevilgningen er foreløpig fordelt slik:



*Kirke*Det er tidligere bevilget investeringsmidler på 20 mill. kr til rehabilitering av Heggen kirke. Bevilgningen trappes ned til 2 mill. kr i 2020. Kirkelig Fellesråd har meldt at det er behov for økte bevilgninger i forhold til arbeid med servicebygg og brannsikring. Dette er stipulert til 5 mill. kr. Det er søkt om støtte fra Riksantikvaren og Enova. Det er ikke avklart hvorvidt søknadene innvilges.

Det er i tillegg innarbeidet 500 000 kr årlig til øvrige kirker.

## Kultur

Ny lydmikser 200 000

En ny lydmikser vil komplettere lydanlegget. Dette vil legge til rette for økt lokal aktivitet der disse slipper å leie utstyr.

## Teknisk

*Anleggslista*

Følgende prosjekter finansieres av bevilgning til anleggsliste i 2019. Anleggslista har en bevilgning i 2019 på 10,17 mill. kr.

|  |  |  |  |  |  |  |
| --- | --- | --- | --- | --- | --- | --- |
| **Kart og oppmåling** | |  |  |  |  |  |
| Utstyr kart og oppmåling | | |  |  |  | 125 000 |
| **Beredskap** |  |  |  |  |  |  |
| Øvingsanlegg brannberedskap | | |  |  |  | 125 000 |
|  |  |  |  |  |  |  |
| **Produksjon av vann** | |  |  |  |  |  |
| Utredning bruk av vannglass for å hindre tæring på rør | | | |  |  | 150 000 |
| Overvåkingssystemer | |  |  |  |  | 200 000 |
|  |  |  |  |  |  | 350 000 |
|  |  |  |  |  |  |  |
| **Distribusjon av vann** | |  |  |  |  |  |
| Vannledningsanlegg Heggen | |  |  |  |  | 900 000 |
| Vannledningsanlegg Vikersund sør | |  |  |  |  | 600 000 |
| Vannledningsanlegg Kallagerberget |  |  |  |  |  | 750 000 |
| Sonemåler |  |  |  |  |  | 250 000 |
| Vannledningsanlegg Buskerudvn/Nykirke | |  |  |  |  | 500 000 |
|  |  |  |  |  |  | 3 000 000 |
|  |  |  |  |  |  |  |
| **Avløpsrensing** | |  |  |  |  |  |
| Biologisk rensetrinn Bårud | |  |  |  |  | 300 000 |
| Oppgradering utstyr avløpsrensing |  |  |  |  |  | 300 000 |
|  |  |  |  |  |  | 600 000 |
|  |  |  |  |  |  |  |
| **Kloakknett** |  |  |  |  |  |  |
| Kloakknett Heggen |  |  |  |  |  | 900 000 |
| Kloakknett Vikersund sør | | |  |  |  | 500 000 |
| Kloakknett Kallagerberget | | |  |  |  | 750 000 |
| Kloakknett Buskerudveien/Nykirke | | |  |  |  | 400 000 |
| Rehabilitering pumpestasjoner | | |  |  |  | 400 000 |
|  |  |  |  |  |  | 2 950 000 |
|  |  |  |  |  |  |  |
| **Vei** |  |  |  |  |  |  |
| Vei, bru og veidekke | |  |  |  |  | 1 800 000 |
| Flomsikring |  |  |  |  |  | 400 000 |
| Gangvei |  |  |  |  |  | 300 000 |
| Gatelys |  |  |  |  |  | 400 000 |
|  |  |  |  |  |  | 2 900 000 |
|  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Park og friluftsliv** |  |  |  |  |  |  |
| Butjern parkeringsplass | |  |  |  |  | 120 000 |

|  |  |  |  |  |  |  |
| --- | --- | --- | --- | --- | --- | --- |
| **Sum** |  |  |  |  |  | **10 170 000** |

*Veianlegg*

Øvre del av Badeveien ferdigstilles i 2018. For å ferdigstille den nedre delen, må det utarbeides tekniske planer og reguleringsplan for tiltaket. Det foreslås avsatt 5 mill. kr i 2019 og ytterligere 10 mill. kr i 2020. Prosjektet må ses i sammenheng med foreslått prosjekt på gang-/sykkelvei.

Det er usikkerhet knyttet til totalkostnaden før prosjektet har vært ute på anbud.

*Gang- og sykkelvei*

Modum kommune har blitt sykkelbygd. Det foreslås derfor å opprettholde rammen på 4 mill. kr årlig i økonomiplanperioden. Av aktuelle prosjekter nevnes gang- og sykkelvei Badeveien/Hovde. Her foreligger både regulerings- og prosjekteringsplan. Andre tiltak er vikepliktsregulering av sekundærveier til Geithusveien, Industriveien og Badeveien.

*Biler og maskiner*

Administrasjon, oppfølging, kjøp og salg av alle kommunens biler og maskiner blir nå ivaretatt av teknisk sentral. Det har blitt utarbeidet en utskiftingsplan for alle kommunens biler som beregner hva årlige investeringer må være for å drifte bilparken best mulig. Det budsjetteres med 4,1 mill. kr i 2019 og 2,8 mill. kr i øvrige år i økonomiplanperioden.

*Formålsbygg*

Formålsbygg har et budsjett i 2019 på 9 mill. kr.

Følgende prosjekter budsjetteres innenfor bevilgningen til formålsbygg for 2019:

|  |  |  |  |  |  |  |
| --- | --- | --- | --- | --- | --- | --- |
| **Kulturetaten** |  |  |  |  |  |  |
| Modumhallen/Furumo | |  |  |  |  |  |
| El-tavler | | | | |  | 1 110 000 |
|  |  |  |  |  |  |  |
| Kulturhuset | |  |  |  |  |  |
| Utskifting vindu/ytterdører | | |  |  |  | 180 000 |

**Undervisningsetaten**

|  |  |  |  |  |  |  |
| --- | --- | --- | --- | --- | --- | --- |
| Stalsberg skole | |  |  |  |  |  |
| Utbedring kjøkkenskole og SFO | | |  |  |  | 620 000 |
| Nytt lekeareal | | |  |  |  | 560 000 |
|  |  |  |  |  |  |  |
| Vikersund skole | |  |  |  |  |  |
| Solskjerming | | | |  |  | 130 000 |
|  |  |  |  |  |  |  |
| Inventar til skole og barnehager | | | | |  | 620 000 |
| El-tavler |  |  |  |  |  | 2 750 000 |
|  |  |  |  |  |  |  |

**Helse- og sosialetaten**

|  |  |  |  |  |  |  |
| --- | --- | --- | --- | --- | --- | --- |
| El-tavler |  |  |  |  |  | 450 000 |
| Bygningsmessige oppgraderinger | |  |  |  |  | 300 000 |
|  |  |  |  |  |  |  |

**Rådhuset**

|  |  |  |  |  |
| --- | --- | --- | --- | --- |
| Utbedring brannslanger |  |  |  | 150 000 |

**Fellestiltak formålsbygg**

|  |  |  |  |  |
| --- | --- | --- | --- | --- |
| Avfallsanlegg |  |  |  | 300 000 |
| Elbil-ladere/elforsyning | |  |  | 260 000 |

**Teknisk**

|  |  |  |  |  |
| --- | --- | --- | --- | --- |
| Teknisk sentral – garasje/lagerbygg |  |  |  | 1 570 000 |

|  |  |  |  |  |  |  |
| --- | --- | --- | --- | --- | --- | --- |
| **Sum** |  |  |  |  |  | **9 000 000** |
|  |  |  |  |  |  |  |

*Formålsbygg: Ramme utredning og videre utbygging*

Det foreslås satt av ramme på totalt 6 mill. kr i økonomiplanperioden til utredning og 20 mill. kr til videre utbygging. Flere tiltak vil kreve utredninger i økonomiplanperioden. Dette gjelder blant annet skolestruktur og Modumheimen bygg C. Utredningene vil trolig medføre konkrete investeringsprosjekter. Det er usikkerhet knyttet til tallene på videre utbygging.

*Rådhus*

Den tverrfaglige gjennomgangen av rådhuset har avdekket betydelige behov for utbedring av dagens bygningsmasse. Tidligere vedtak om å bytte ut vinduer og etablere ny solavskjerming settes ikke opp i budsjett 2019.

Etablering av strakstiltak for å bedre sikkerheten i rådhuset må prosjekteres og utføres i 2019. Det foreslås en bevilgning på 5 mill. kr inkl. mva i 2019.

*EPC (Energisparende kontrakter)*

Det er fremmet en egen sak om prosjekter som anbefales utført (k-sak 91/18). Tidligere vedtatt avsetning i økonomiplanen legges til grunn for budsjett 2019.

*Tomtefelt*

I F-sak 66/18 ble det vedtatt å prioritere utviklingen av Skredsvikmoen næringsområde, og det foreslås 1,8 mill. kr til planlegging av utbygging i 2019. Planlegging forutsetter vedtak av kommuneplanens arealdel. Utbyggingskostnader vil avklares i planleggingsprosessen.

Det foreslås videre avsatt 4 mill. kr i hvert av de øvrige årene til generell satsing innen tomtefelt.

*Vikersund sentrum nord*

Rapport til byggekomitéen i november viser et foreløpig anslått merforbruk på 3,7 mill. kr. Det foreslås å styrke budsjettet med 4, mill. kr inkl. mva for å dekke opp merkostnader blant annet til prosjektering og byggeledelse.

*Ny bru Geithus*

Det budsjetteres med til sammen 100 mill. kr i perioden fra 2018 til 2020.

Reguleringsplanen for området ble vedtatt i 2018 og arbeidet med grunnerverv er igangsatt. I 2019 planlegges kontraktsinngåelse samt oppstart av bygging.

*ROS-tiltak*

Det avsettes 200 000 kr årlig i investeringsbudsjettet for å finansiere tiltak som følge av vedtatt ROS-analyse.

*Parkering Vikersund sør*

Det ble solgt parkeringsplasser for 2 mill. kr i 2016 og 4,2 mill. kr i 2018. Dette forplikter kommunen til å bruke samme sum på opparbeidelse av nye parkeringsplasser. Det budsjetteres med 6 mill. kr pluss mva. til parkeringsplasser i Vikersund sør i 2019.

*Reservevannforsyning*Utredning og planlegging av framtidig løsning for reservevann pågår. Det arbeides med å ta råvann fra Bergsjø og bygge et vannbehandlingsanlegg med fullrensing som både kan rense vann fra dagens hovedkilde på Øståsen, samt fra Bergsjø.


I 2019 vil det være behov for å utføre kontinuerlig måling av råvannskvaliteten fra Bergsjø. Med bakgrunn i resultater fra denne registreringen vil rensemetode bli valgt.

Bygging av et nytt hovedvannbehandlingsanlegg med tilhørende infrastruktur er nødvendig, og vil ha en kostnad som er langt høyere enn den som ble vurdert for noen år siden.

Kostnadsoverslag vil fremmes når en har mer detaljer på plass. For budsjett 2019 og 2020 foreslås det å avsette 2,0 mill. kr for å fortsette planleggingsarbeidet. Byggearbeider vil trolig ikke igangsettes før i 2021.

## Finansiering

Tabell ‑ Budsjettskjema 2A



*Egenkapital KLP*

Kommunal Landspensjonskasse har anslått at egenkapitalinnskudd for 2019 vil bli 3 mill. kr. Det forutsettes at dette også gjelder for resten av økonomiplanperioden.

*Startlån*

Det forslås opptak av startlån med 20 mill. kr hvert år i økonomiplanperioden. Det budsjetteres med avdrag på 10 mill. kr årlig som finansieres av innbetalte avdrag fra lånekunder.

*Tilskudd til investeringer*

Det budsjetteres med tilskudd fra Enova på 1 mill. kr i 2020 til EPC-kontrakter.

*Salg av anleggsmidler*

Opparbeidelse av Melumenga boligfelt ble avsluttet i 2018. Salg av boligtomter i Melumenga er budsjettert med 10 mill. kr i 2019 og 5 mill. kr i 2020.

Kommunen har tre tomter på til sammen ca 14 mål for salg på Nedmarken industriområde. Salg av næringstomter er budsjettert med 4 mill. kr årlig i 2019 og 2020.

Boligtomter ved Skredsvikmoen barnehage planlegges klargjort for salg våren 2019. Det er antatt to års salgstid.

Det er videre budsjettert med 2 mill. kr til salg av andre eiendommer.

*Bruk av avsetninger*

Det foreslås å bruke midler fra fond for parkering. I tillegg foreslås det å bruke tilskudd for bygging av Modumheimen for å finansiere investeringer i 2019.

Det vil ikke bli tatt opp lån i 2019. Den resterende delen av tilskuddet fra Modumheimen brukes i 2020. Dette er om lag 23,3 mill. kr.

# RÅDMANNENS FORSLAG

1. Med forbehold om Stortingets vedtak om skattøre, vedtas følgende satser for 2019:

* Inntektsskatt for personlige skatteytere: 11,55 prosent
* Eiendomsskatt: 0,7 prosent av takstverdien for eiendommene ”verker og bruk”.

1. Budsjett 2019 og økonomiplan 2019-2022 vedtas slik det framgår av rådmannens forslag med vedlagt talldel:

* Skjema 1A og 1B: Driftsbudsjettet
* Skjema 2A og 2B: Investeringsbudsjettet

1. Betalingssatser 2019 fastsettes i henhold til økonomiplanens vedlegg 4 og 5.
2. Kommunestyret minner om at budsjettet er en bindende plan. Det forutsettes at formannska­pet, hovedutvalgene og administrasjonen i tråd med gjeldende delegerings­reglement og økonomireglement styrer etter budsjettvedtakets intensjoner og påser at omdis­poneringer samsvarer med dette.
3. Kommunen følger selvkostprinsippet ved beregning av årsavgift for vann og avløp. Det vil si at underskudd så vel som overskudd kan innhentes gjennom avgiftsendring i de påføl­gende årene.
4. Kommunestyret godkjenner låneopptak i 2019 på 20 mill. kr til startlån (Husbanken).
5. Kommunestyret anser kommunens likviditet som tilfredsstillende. Med normale løp for inntekter og utgifter, samt sikring av finansiering før oppstart av investeringsprosjekter, vil likviditetssituasjonen få tilfredsstillende utvikling i budsjettåret.

8. Mål for økonomiplanperioden vedtas i henhold til vedlegg 6.

Vikersund, 29.10.2018

Aud Norunn Strand

rådmann

**Vedlegg 1: Talldel**

**Budsjettskjema 1A DRIFTSBUDSJETTET**



**Budsjettskjema 1B DRIFTSBUDSJETTET**



**Budsjettskjema 2A INVESTERINGSBUDSJETTET**



**Budsjettskjema 2B INVESTERINGSBUDSJETTET**


**Vedlegg 2: KOSTRA – utvalgte nøkkeltall**

*\* Hentet fra årsmelding 2017*

**Vedlegg 3: Budsjett for tilsyn og kontroll**

**Modum kommune**

**Kontrollutvalget**



**UTSKRIFT AV MØTEBOK**

Saksbehandler Møtedato Saksnr

Gunhild I. Berg 11.09.18 56/18

**budsjett 2019 for tilsyn og kontroll**

**Vedlegg:** Brev fra Buskerud Kommunerevisjon av 22.08.2017

**Endelig vedtak:**

***Kontrollutvalget foreslår at det samlet for 2019 bevilges en ramme på kr 1 575 000 til kontroll og tilsyn***

***i Modum kommune. Beløpet fordeler seg slik:***

***Kontrollutvalget, selskapskontroll kr 140 000***

***Revisjon m.v. kr 1 255 000***

***Kontrollutvalgssekretariatet kr 180 000***

***Samlet budsjett kr. 1 575 000***

**Saksutredning:**

Buskerud Kommunerevisjon IKS har i brev av 22.08.18 til kontrollutvalget redegjort for revisjonshonorarene for 2019. Revisjonen gjør oppmerksom på at honoraret er basert på et anslag og at det senere kan bli nødvendig å justere dette, og da spesielt fordelingen på de ulike tjenestene. Dette vil da eventuelt skje i samråd med kontrollutvalget.

Revisjonens anslag for 2019 utgjør kr. 1 255 000. Anslaget for 2018 var på kr. 912 500

Etter sekretariatets syn må dette anslaget benyttes som grunnlag for de revisjonsutgiftene som budsjetteres av kommunestyret.

Kontrollutvalget vedtok i møte den 12.09. 2017 sak 59/17 Budsjett 2018. Kontrollutvalgets vedtatte forslag til budsjett 2018 var med en ramme på kr. 1.417 500. Av dette var revisjonens anslag kr. 912 500, kontrollutvalgssekretariatet kr. 175.000, drift av kontrollutvalg kr. 135.000, økt ramme til forvaltningsrevisjon kr. 195.000.

Rammen for tilsyn og kontroll vedtatt av kommunestyret var i 2017 på kr. 1 139 000 og kr. 1 109 000 i 2018. Vedtatt budsjett for 2018 ble redusert sammenliknet med tidligere år

For å opprettholde den aktivitet som kontrollutvalget hadde tidligere ba kontrollutvalget kommunestyret om tilleggsbevilgning for å komme opp på samme budsjettnivå som i 2017. Det ble vedtatt kr 150 000 i tilleggsbevilgning til kontroll og tilsyn i 2018, sak 49/18 i kommunestyret den 18.06. 2018. I budsjettforslaget for 2019 er det foreslått en økning til forvaltningsrevisjon slik at handlingsrommet for bestillinger er økt fra ett til to prosjekter pr. år.

De totale utgiftene til *Tilsyn og kontroll* (inkludert utgiftene til kontrollutvalget) fremkommerslik:

Kontrollutvalget, selskapskontroll kr 140 000

Revisjon m.v. kr 1 255 000

Kontrollutvalgssekretariatet kr 180 000

Samlet budsjett kr. 1 575 000

Sekretæren forutsetter at kontrollutvalgets vedtak om budsjett i denne saken blir tatt inn i det samlede budsjettforslag for kommunen.

**Forslag til vedtak:**

Kontrollutvalget foreslår at det samlet for 2019 bevilges en ramme på kr 1 575 000 til kontroll og tilsyn

i Modum kommune. Beløpet fordeler seg slik:

Kontrollutvalget, selskapskontroll kr 140 000

Revisjon m.v. kr 1 255 000

Kontrollutvalgssekretariatet kr 180 000

Samlet budsjett kr. 1 575 000

**Kontrollutvalgets behandling:**

Behandlet uten innvendinger

**Kontrollutvalgets enstemmige vedtak:**

Kontrollutvalget foreslår at det samlet for 2019 bevilges en ramme på kr 1 575 000 til kontroll og tilsyn

i Modum kommune. Beløpet fordeler seg slik:

Kontrollutvalget, selskapskontroll kr 140 000

Revisjon m.v. kr 1 255 000

Kontrollutvalgssekretariatet kr 180 000

Samlet budsjett kr. 1 575 000

**Vedlegg 4: Endring i betalingssatser**

**UNDERVISNING**

1. Barnehager

|  |  |  |  |
| --- | --- | --- | --- |
|  | **2018** | **01.01.2019** | **01.08.2019** |
|  | pris pr mnd | pris pr mnd | pris pr mnd |
| Maksimalpris 100 % | 2 910 kr | 2 990 kr | 3 040 kr |
| Maksimalpris 80 % | 2 430 kr | 2 490 kr | 2 550 kr |
| Maksimalpris 60 % | 1 850 kr | 1 900 kr | 1 930 kr |

1. SFO

|  |  |  |  |  |
| --- | --- | --- | --- | --- |
|  | **2018** | | **2019** | |
|  | Over 3 G | Under 3 G | Over 3 G | Under 3 G |
| 5 dager pr uke | 2 775 kr | 1 390 kr | 2 850 kr | 1 425 kr |
| 4 dager pr uke | 2 375 kr | 1 190 kr | 2 380 kr | 1 190 kr |
| 3 dager pr uke | 1 825 kr | 900 kr | 1 810 kr | 905 kr |
| 1/2 plass (3+2) | 1 540 kr | 770 kr | 1 530 kr | 765 kr |
| 2 dager pr uke | 1 270 kr | 635 kr | 1 270 kr | 635 kr |
| 1 dag pr uke | 715 kr | 360 kr | 720 kr | 360 kr |

1. Felles gebyrer og moderasjoner

* 30 % søskenmoderasjon for 2. barn, 50 % for de øvrige. Dette gjelder på tvers av SFO og barnehage.
* Kostpenger betales ut fra plasstørrelse og tilbud ved den enkelte tjeneste
* Enkeltdager kan kjøpes for 500 kroner.
* Gebyr ved for sen henting er 400 kroner per påbegynte halvtime.

**KULTUR**

1. Kulturskole

Elevpris økes med 50 kr pr. semester (100 kr pr. år). Dette gir følgende priser:

* Musikkundervisning kr 1 550
* Dans kr 1 800

**HELSE OG SOSIAL**

1. Hjelp i hjemmet: praktisk bistand - hjemmehjelp

|  |  |  |
| --- | --- | --- |
| **Praktisk bistand – hjemmehjelp** | **Pris pr. mnd. 2018** | **Forslag ny betalingssats pr.mnd. for 2019** |
| Inntekt under 2G (0-193 766) | Statens makssatser | Statens makssatser |
| Inntekt 2G-3G (193 767-290 650) | 750,00 | 1000,00 |
| Inntekt 3G-4G (290 650-387 533) | 1 500,00 | 1900,00 |
| Inntekt over 4G (387 534) | 2 800,00 | 3200,00 |

Husstandens samlede inntekt legges til grunn.

Maks timepris er 401,- pr. time

1. Hjelp i hjemmet: trygghetsalarm

|  |  |
| --- | --- |
| **Trygghetsalarm pr. 01.01.18** | **Pris pr. mnd.** |
| Inntekt under 2G (0-187 268) | 210,00 |
| Inntekt 2G-4G (187 269-374 536) | 300,00 |
| Inntekt over 4G (374 537) | 410,00 |
| Abonnement mobiltelefon | 65,00 |

**Forslag til ny betalingssats for trygghetsalarm 01.01.19**

|  |  |
| --- | --- |
| Trygghetsalarm inkl. nøkkelboks | 365,00 pr. mnd. |

I husstander hvor flere er innvilget trygghetsalarm vil betalingssatsen ovenfor gjelde pr. person.

1. Dagsentertilbud

|  |  |
| --- | --- |
| **Dagsentertilbud pr. 01.01.18** | **Pris** |
| Dagsenter pr. dag | 89,00 |
| Mat pr. dag | 73,00 |

**Forslag ny betalingssats for dagsentertilbud fra 01.01.19**

Dagsentertilbud ved Modumheimen, Vikersund bo- og dagsenter: og Skolegata:

|  |  |
| --- | --- |
| Dagsenter pr. dag inkl. mat | 200,00 |

1. Opphold tildelt etter helse- og omsorgstjenesteloven

|  |  |
| --- | --- |
| **Dag/nattopphold** | Statens makssatser |
| **Døgnopphold** korttids- og rehabiliteringsopphold | Statens makssatser |

1. Transport av hjelpemidler – midlertidig utlån

Sats i 2018: 0.

Forslag til sats fra 01.01.19: Ved behov for transport av midlertidig utlån til hjemmet er egenandel 250,00 kroner.

**Vedlegg 5: Gebyrregulativ teknisk sektor**

***1. Kart og oppmåling***

* **GEBYR ETTER LOV OM EIENDOMSREGISTRERING**
* BYGGESAKSBEHANDLING, UTSLIPPSSAKER, PLAN- OG DISPENSASJONSSAKER I MEDHOLD AV Plan- og bygningslovEN OG JORD/SKOGLOVEN.
* KONSESJON VED ERVERV AV FAST EIENDOM, SAMT DELING AV LANDBRUKSEIENDOM I SAMSVAR MED FORSKRIFT om gebyr for behandling av konsesjonssaker m.v.
* GEBYR OG TIMESATSER FOR YMSE TJENESTER

Følgende gebyr er unntatt for mva. Prisene ble sist endret i 2018.

***1.1 Oppretting av matrikkelenhet***

**1.1.1Oppretting av grunneiendom og festegrunn**

|  |  |  |
| --- | --- | --- |
| *Areal i* m2 | Sats 2018 | *Sats 2019* |
| 0–2 000 | 19 077 | 19 745 |
| 2 000-5 000 | 25 341 | 26 228 |
| Deretter pr. 1 000 m2 for areal 5 000 – 20 000 m2 | 1 453 | 1 504 |

For areal over 20 000 m2 betales gebyr etter medgått tid. Minstegebyr 46 000 kr

Ved fradeling av tilleggsareal til eksisterende matrikkelenhet betales gebyr i henhold til punkt 1.3**.**

**1.1.2 Oppretting av uteareal på eierseksjon**

|  |  |  |
| --- | --- | --- |
| *Areal i* m2 | Sats 2018 | *Sats 2019* |
| 0 -250 | 5 792 | 5 995 |
| 251-500 | 7 228 | 7 481 |
| 501-1000 | 10 126 | 10 480 |
| 1001-2000 | 13 010 | 13 465 |

Deretter kr 590,- pr. overskytende da**.**

**1.1.3 Oppretting av anleggseiendom**

Gebyr for oppretting av anleggseiendom faktureres etter medgått tid.

**1.1.4 Registrering av jordsameie**

Gebyr for registrering av eksisterende jordsameie faktureres etter medgått tid.

**1.1.5 Oppretting av matrikkelenhet uten fullført oppmålingsforretning**

Gebyrsats for utsatt oppmålingsforretning 768 kr. Gebyret gjelder oppretting av en eiendom før oppmåling i marka er gjennomført og der man ønsker et gnr/bnr så snart som mulig.

I tillegg kommer gebyr for å utføre oppmålingsforretning.

**1.1.6 Avbrudd i oppmålingsforretning eller matrikulering**

Gebyr for utført arbeid når saken blir trukket før den er fullført, må avvises eller ikke lar seg matrikkelføre på grunn av endrede hjemmelsforhold, settes til 1/3 av gebyrsatsene.

***1.2 Grensejustering***

**1.2.1 Grunneiendom**

|  |  |  |
| --- | --- | --- |
| Areal i m2 | Sats 2018 | Sats 2019 |
| 0–250 | 7 976 | 8 255 |
| 251-500 | 10 126 | 10 480 |

**1.2.2 Anleggseiendom**

Gebyr for justering av volumet av anleggseiendom faktureres etter medgått tid.

***1.3 Arealoverføring***

**1.3.1 Grunneiendom**

Ved arealoverføring skal oppmålingsforretning og tinglysing gjennomføres. Arealoverføring utløser dokumentavgift. Dette gjelder ikke arealoverføring til vei - og jernbaneformål.

|  |  |  |
| --- | --- | --- |
| Areal i m2 | Sats 2018 | *Sats 2019* |
| 0-250 | 7 976 | 8 255 |
| 251-500 | 10 126 | 10 480 |

Deretter kr 650,- pr. overskytende 500m2.

**1.3.2 Anleggseiendom**

Gebyr for oppretting av anleggseiendom faktureres etter medgått tid.

***1.4 Klarlegging av eksisterende grense der grensen tidligere er koordinatbestemt ved oppmålingsforretning.***

|  |  |  |
| --- | --- | --- |
| ***Antall punkt*** | Sats 2018 | *Sats 2019* |
| Inntil 2 punkter | 4 351 | 4 503 |
| Deretter pr. punkt | 726 | 751 |

***1.5 Klarlegging av eksisterende grense der grensen ikke tidligere er koordinatbestemt eller klarlegging av rettigheter.***

|  |  |  |
| --- | --- | --- |
| ***Antall punkt*** | Sats 2018 | *Sats 2019* |
| Inntil 2 punkter | 5 782 | 5 984 |
| Deretter pr. punkt | 2 183 | 2 259 |

Gebyr for klarlegging av rettigheter faktureres etter medgått tid.

***1.6 Seksjonering av eiendom:***

|  |  |
| --- | --- |
|  | *Sats 2019* |
| - Uten befaring | Gebyr etter medgått tid |
| - Med befaring | Gebyr etter medgått tid |

***1.7 Oppmålingsforretning over større sammenhengende arealer***

For arealer til landbruks-, fritids- og andre allmenne formål m.m. betales gebyr etter anvendt tid.

***1.8 Matrikulering av eksisterende umatrikulert grunn***

Gebyr for matrikulering av eksisterende umatrikulert grunn faktureres etter medgått tid. Minstegebyr er kr 7 500.

***1.9 Salg av digitale kartdata, alle baser inkludert:***

|  |  |
| --- | --- |
|  | *Sats 2019* |
| Grunnavgift for uttak av data | Pris fastsettes av |
| Digitale kartdata i FKB-B kvalitet | geovekstforum |
| Fastmerker målt etter 1987, inkl. skisse | i det enkelte tilfelle. |

***1.10 Utstedelse av matrikkelbrev:***

Matrikkelbrev inntil 10 sider: Kr. 175

Matrikkelbrev over 10 sider: Kr. 350

***1.11 Betalingsbestemmelser***

Gebyret kan innkreves forskuddsvis. Betalingen skjer etter gjeldende regulativ på rekvisisjonstidspunktet. Ved omfattende grensemerking kan merkemateriellet beregnes særskilt. Merverdiavgift beregnes ikke, jfr. Skattedirektørens rundskriv av 6. mars 1970.

***1.12 Beregning av gebyrer***

Gebyrer skal beregnes etter rimeligste måte, og er ikke momspliktige. Hvis gebyrregulativet gir åpenbart urimelige resultater, kan kommunen fastsette skjønnsmessige beløp.

***2. Byggesaker***

Kommunen kan redusere gebyr som er åpenbart urimelig i forhold til det arbeid og de kostnader kommunen har hatt med saken. Gebyrfastsettelsen i den enkelte sak kan ikke påklages, da den kun er oppfølging av regulativet. Kommunens avgjørelse av søknad om reduksjon av gebyr kan påklages.

Av byggesaksgebyret skal ca. 10 % dekke kostnadene med tilsyn, jfr. Pbl § 33-1.

Fakturering av gebyr for ferdigattest gjøres samtidig som gebyr for byggesak sendes ut.

Lag og foreninger kan få 30 % gebyrreduksjon.

I saker der gebyr beregnes etter medgått tid, settes timesatsen til 1140 kr/time.

Gebyrregulativet for 2019 revidert i forhold til oppsett 2018.

|  |  |  |  |
| --- | --- | --- | --- |
|  |  | Sats 2018 | *Sats 2019* |
|  | Nabolister og situasjonskart | 424 | 440 |
|  | **Mangelfulle søknader**  Ved behandling av saker der innsendt dokumentasjon er mangelfull eller feilaktig, beregnes et tilleggsgebyr etter medgått tid inntil saken er komplett. |  |  |
|  | Dersom det er ønskelig med befaring, faktureres det etter medgått tid. |  |  |
| § 20-1 | Tiltak som utløser søknadsplikt og som ikke er nevnt under, faktureres etter medgått tid f.eks. salgsvogn, moduler, korntørke, anneks etc. |  |  |
| § 20-4 | Garasjer, uthus, lager, driftsbygninger og konstruksjoner i landbruket                inntil 70 m2 | 5 905 | 6 112 |
| § 20-4  § 20-3 | Driftsbygninger, konstruksjoner i landbruket,  Garasje/uthus/ lager                                             70-200 m2  Driftsbygninger   200-1000 m2                 engangsgebyr på  Deretter 10 kr/m2 BRA | 6 511  10 350 | 6 739  10 712 |
| § 20-3 | Enebolig/hytte/fritidsbolig  Enebolig m/utleiedel | 17 487  22 734 | 18 100  23 550 |
| § 20-3 | Tomannsbolig | 25 691 | 26 600 |
| § 20-3 | Tre- og firemannsbolig, pr leilighet | 10 143 | 10 500 |
| § 20-3 | Øvrige leilighetskompleks, pr. leilighet. | 8 511 | 8 810 |
| § 20-3 | Industri, kontor, forretningsbygg, serviceanlegg,  skole, barnehage, institusjoner, driftsbygninger i landbruket over 1 000 m2, lager, mm engangsgebyr på  Deretter 10 kr/m2  BRA | 25 000 | 26 000 |
| § 20-3 | Moduler for varig opphold, modulrigg for beboelse, hus på hjul, anneks                                                     for første stk.  Flere moduler som omsøkes samtidig                       pr. stk. | 9 800  2 500 | 10 150  2 600 |
| § 20-4  § 20-3 | Tilbygg, påbygg og ombygginger                   inntil 50 m2                                                                             50-250 m2                                                                          over 250 m2 | 5 299  7 419 10  598 | 5 500  7 680  11 000 |
| § 20-4  § 20-3 | Utomhusanlegg som lekeplasser, svømmebasseng, støttemurer, idrettsanlegg, master mm  Bryggeanlegg og moloer  Ledningsanlegg/pumpestasjoner | 3 180  4 769  3 180 | 3 300  4 940  3 300 |
| § 20-3 | Fasadeendring inkludert innglassing av balkonger/verandaer | 4 769 | 4 940 |
| § 20-4  §20-3 | Bruksendring etter medgått tid, likevel minst 5000 kr. |  |  |
| § 20-3 og  § 20-4 | Riving;      Mindre bygg inntil 100 m2                    Middels bygg inntil 500 m2                    Store bygg over 500 m2 etter medgått tid, minst | 2 650  4 769  6 000 | 2 750  4 940  6 000 |
| §20-3 og §20-4 | Tillegg: SEFRAK registrerte og fredete bygninger                  faktureres etter medgått tid |  |  |
| § 20-3 | Bygningstekniske installasjoner og avløpsanlegg  Rehabilitering av piper, inkl. ferdigattest | 3 623  3 180 | 3 750  3 300 |
| § 20-3 | Innhegning mot vei | 2 120 | 2 200 |
| § 20-3 | Skilt og reklame pr. stk. | 2 120 | 3 200 |
| § 20-4  § 20-3 | Midlertidige konstruksjoner og anlegg  inntil 2 år                                              50% av fullt gebyr  over 2 år                                      50% av fullt gebyr |  |  |
| § 20-3 | Vesentlige terrenginngrep                                0-1000 m3                                                                   1000-10 000 m3                                                                    over 10 000 m3 | 3 180  6 253  8 744 | 3 300  6 480  9 050 |
| § 20-3 | Veianlegg og parkeringsplasser                inntil 1000 m2                                                                      over 1000 m2 | 4 832  8 447 | 5 000  8 750 |
| § 19 | Dispensasjon fra 50m/100m belte fra vassdrag i LNF  Dispensasjon for nybygg i LNF iht. § 20-3  Dispensasjon fra plan, pr. dispensasjonsforhold  Dispensasjon fra lov og forskrift  Enkle dispensasjoner, iht. Pbl § 20-4, kommuneplanens bestemmelser eller tidligere gitt dispensasjon | 12 000  8 479  8 479  8 479  4 000 | 12 500  8 800  8 800  8 800  4 140 |
|  | Ansvarsretter:           søknad om ansvarsrett for selvbygger   * avslag på søknad om ansvarsrett | 2 070  2 417 | 2 150  2 500 |
|  | Byggesøknad som ikke kan tas til behandling, faktureres etter medgått tid, maks 50 % av fullt behandlingsgebyr. |  |  |
|  | Søknad om igangsettingstillatelse pr. søknad | 4 345 | 4 500 |
|  | Midlertidig brukstillatelse og ferdigattest     § 20-4 saker  Midlertidig brukstillatelse                             § 20-3 saker  Ferdigattest                                         § 20-3 saker | 1 035  2 088  1 908 | 1 100  2 200  2 000 |
| §20-3 | Endringssøknad faktureres etter medgått tid, men maks 50 % av fullt behandlingsgebyr. |  |  |
| §20-4 | Endringssøknader faktureres etter medgått tid, maks fullt behandlingsgebyr. |  |  |
|  | Ved avslagsvedtak betales 50 % av fullt behandlingsgebyr |  |  |
| §20-3 og  § 32 | Dersom et arbeid igangsettes før tillatelse er gitt, ilegges et tilleggsgebyr på 100 % av fullt behandlingsgebyr, men minst 12 500 kr |  |  |
| §20-4 og  § 32 | Dersom et arbeid igangsettes før tillatelse er gitt, ilegges et tilleggsgebyr på 100 % av fullt behandlingsgebyr, men minst 5 500 kr, gjelder også forstøtningsmurer etter§20-3 |  |  |
|  | Merarbeid i forbindelse med ferdigattest/midlertidig brukstillatelse vedrørende et tiltak som er tatt i bruk uten midlertidig brukstillatelse eller ferdigattest, faktureres etter medgått tid, men minst 5 500 kr. |  |  |

Oppsatte gebyrer gjelder også for rammetillatelser.

Angitt antall m2 gjelder BRA.

For nye boliger faktureres det 50 % av fullt gebyr for garasjer når dette omsøkes samtidig.

***3. Søknad om deling og evt. konsesjonsbehandling av eiendom***

*Pris kr/sak. Prisen ble sist endret i 2018. For jord- og konsesjonslovbehandling fastsettes maksimalgebyret igjennom statsbudsjettet.*

|  |  |  |
| --- | --- | --- |
| *Tjeneste* | Sats 2018 | *Sats 2019* |
| 1. Søknad om deling etter Plan- og bygningsloven | 4 243 | 4 243 |
| 2. Behandling av delingssøknad etter Jordloven | 2 000 | 2 000 |
| 3. Søknad om konsesjon, polisk behandling | 5 000 | 5 000 |
| 4. Søknad om konsesjon, delegert vedtak | 3 000 | 3 000 |

***4. Søknad om utslippstillatelse***

Kommunen behandler utslippstillatelse for avløpsrenseanlegg større enn 50 og opp til 2000 personekvivalenter (pe). Grensen for mer omfattende saksbehandling går ved 50 pe.  Tjenesten inkluderer forhåndskonferanse og en eventuell befaring. Prisene ble sist endret i 2017.

|  |  |  |
| --- | --- | --- |
| *Tjeneste* | Sats 2018 | ***Sats 2019*** |
| 1. Søknad om utslipp mellom 50 og 200 pe, forurensningsforskriftens § 13-4. | 30 528 | 31 600 |
| 1. Søknad om tillatelse til utslipp av oljeholdig avløpsvann, forurensningsforskriftens § 15-4. | 7 901 | 8 200 |
| 1. Søknad om tillatelse til påslipp til kommunalt avløpsnett, forurensningsforskriftens § 15A-4. | 7 901 | 8 200 |

***5. Plansaksbehandling***

Gebyr kreves ved behandling av alle reguleringsplaner utarbeidet i privat regi. Kommunen kan kreve behandlingsgebyr der vi selv er planleggere, men en privat utbygger forårsaker behovet for plan/planendring.

For tjenestene dekker kommunen avertering til offentlig ettersyn og ved ferdiggodkjenning.

Planlegger/tiltakshaver averterer selv oppstart av planarbeidet. Behandling av plan kan ikke påregnes før gebyr er registrert innbetalt.

|  |  |  |  |  |  |
| --- | --- | --- | --- | --- | --- |
| Pbl-paragraf | Hovedformål | | Omfang | ***Sats 2018*** | ***Sats 2019*** |
| § 12-3 | | Boligbebyggelse | inntil 6 tomter/10 dekar | 48 202 | 50 000 |
|  | | ” | 6-12 tomter/20 dekar | 57 836 | 60 000 |
|  | | ” | 13-20 ” / 30 ” | 68 890 | 72 000 |
|  | | ” | Større boligfelt | 82 668 | 86 000 |
|  | |  |  |  |  |
|  | | Sentrumsområde | Inntil 10 dekar | 75 726 | 78 500 |
|  | | ” | Større område | 89 556 | 93 000 |
|  | |  |  |  |  |
|  | | Råstoffutvinning | Inntil 25 dekar | 57 836 | 60 000 |
|  | | ” | Større område | 75 726 | 78 500 |
|  | |  |  |  |  |
|  | | Annen arealbruk | Inntil 5 dekar | 48 202 | 50 000 |
|  | | ” | 5-25 dekar | 57 836 | 60 000 |
|  | | ” | Større plan | 68 890 | 72 000 |
|  | |  |  |  |  |
| §§ 4-1 og 4-2 | | Konsekvensutredning | Kommunal myndighet | 25 % av §12-3 | 25 % av §12-3 |
| § 14 | | ” | Ekstern myndighet | 25 % av §12-3 | 25 % av §12-3 |
| § 2-1 | | Digitalisering | 25 % av gebyr |  |  |
| § 12-14 | | Mindre endring | Politisk behandling | 20 667 | 21 500 |
|  | | ” | Fullmakt | 13 820 | 14 400 |
|  | |  |  |  |  |
| §§ 19-1 og 1.8 | | Dispensasjon |  | 8 479 | 8 800 |

Kommunen stiller krav til planer foreliggende på digitalt format i henhold til gjeldende SOSI standard, som pr. dato er versjon 4.1, ved 1.gangs behandling.

Kommunen tilbyr digitalisering av ikke-vektoriserte planer forutsatt kapasitet. Leveranser av vektoriserte planer som ikke tilfredsstiller standardkravet kan digitaliseres av kommunen og faktureres etter medgått tid, jfr. gebyrregulativets pkt. 7

Ved utarbeidelse av digitale reguleringsplaner kommer i tillegg kostnader ved leveranse/mottak av kartdata, jfr. gebyrregulativets pkt. 1.9 salg av digitale kartdata.

# 

***6. Frikjøp av parkeringsplasser***

Utbyggere som ikke klarer å oppfylle parkeringskravet på egen eiendom i sentrumsområder kan etter avtale med kommunen frikjøpe parkeringsplasser. Innbetalte beløp kan bare benyttes til opparbeidelse av offentlige parkeringsplasser. Plassene trenger ikke være i nærheten av rettighetshaver og gjelder ikke konkrete plasser. Pris eks. mva.

|  |  |  |
| --- | --- | --- |
| Tjeneste | Sats 2018 | Sats 2019 |
| Frikjøpt parkeringsplass pris pr. plass | Kr. 72 450 | Kr. 80 000 |

***7. Ikke-momsbelagte forvaltningstjenester***

Denne timesatsen benyttes for forvaltningsoppgaver kommunen utfører og som iht. dette regulativ skal belastes tiltakshaver.

|  |  |  |
| --- | --- | --- |
| Tjeneste | Sats 2018 | Sats 2019 |
| Timelønn | Kr. 774 | Kr. 850 |

Kommunen tilbyr plott i forbindelse med saksbehandling etter følgende satser:

|  |  |  |  |
| --- | --- | --- | --- |
| Tjeneste | Format A2 | Format A 1 | Format A 0 |
| Svart/hvitt | 50 | 100 | 150 |
| Farge | 150 | 300 | 400 |

Situasjonskart ligger ute på vår web-innsynsløsning for kart på kommunens hjemmeside og kan tas ut gratis der:

<http://kart3.nois.no/modum/Content/Main.asp?layout=modum&time=1393857412&vwr=asv>

Nærmere omtale av utskrift av situasjonskart finnes på vår hjemmeside under teknisk etat/kart og oppmåling:

<http://www.modum.kommune.no/situasjonskart-paa-internett.106534.no.html>

Utskrifter og plott levert av kommunen vil inngå som et tillegg i saksbehandlingsgebyret.

***8. Tjenester ved teknisk etat***

Tjenestene er mva. pliktige og er oppgitt med mva.

***8.1 Attester, pris kr/oppdrag og eiendom***

|  |  |  |
| --- | --- | --- |
| *Tjeneste* | Sats 2018 | *Sats 2019* |
| Attester og dokumentasjon, inkl. kart opptil A3-format, utstedt til eiendomsmeglere og advokater angående eiendomsopp-lysninger, reguleringsplaner og eiendomsavgifter om bestemte eiendommer som skal selges for kunde, pris pr. eiendom; |  |  |
| Standard henvendelse, med tidsforbruk for saksbehandler opp til 1,5 time | 2 120 | 2 200 |
| Komplisert henvendelse, med tidsforbruk for saksbehandler mer enn 1,5 time | 4 239 | 4 400 |

***8.2 Oppmålingsteknisk bistand***

|  |  |  |
| --- | --- | --- |
| Tjeneste | Sats 2018 | Sats 2019 |
| Timelønn | Kr. 774 | Kr. 810 |
| Timesats, elektronisk måleutstyr | Kr. 520 | Kr. 600 |

***9. Fellingsavgift hjortevilt***

|  |  |  |
| --- | --- | --- |
|  | Sats 2018 | Sats 2019 |
| Elg, ungdyr/voksen | 537 | 562 |
| Elg, kalv | 316 | 331 |
| Hjort, ungdyr/voksen | 411 | 430 |
| Hjort, kalv | 249 | 261 |

Avgiften er statlig regulert og maksimalsatsene vedtas i statsbudsjettet. Satsene for 2019 ligger i forslag til statsbudsjett.

***10. Kommunale eiendomsavgifter generelt***

Minste gebyrenhet er en separat boenhet som defineres som bolig med ett eller flere rom, separat inngang, og egen kjøkkendel. Denne definisjonen er lagt til grunn ved fastsettelsen av eiendomsavgiftene. Regler for fastsettelse av gebyrene finner du i [forskrift om **Vann- og avløpsgebyrer i Modum kommune**.](http://img4.custompublish.com/getfile.php/1434562.1254.wepyssvcvx/Gebyrforskrift+gjeldene+fra+1+1+2011.pdf?return=www.modum.kommune.nosp) Trykk på linken for å lese den lokale forskriften.

***10.1 Vann- og kloakkgebyrer***

Prisene ble sist endret i 2018. Avgiftene er mva. pliktige. Prisene er oppgitt inkl. mva.

**10.2 Avgift etter stipulert forbruk**

Vann:

|  |  |
| --- | --- |
| Bruksareal | Stipulert forbruk m3/år |
| 0-60 m2 | 250 |
| 60-160 m2 | 330 |
| 160-240 m2 | 600 |

Avgift betales i forhold til enhetspris for vann (kr/m3) angitt i punkt 10.2.1.

Kloakk:

|  |  |
| --- | --- |
| Bruksareal | Stipulert forbruk m3/år |
| 0-60 m2 | 250 |
| 60-160 m2 | 330 |
| 160-240 m2 | 600 |

Avgift betales i forhold til enhetspris for kloakk (kr/m3) angitt i punkt 10.2.1.

**10.2.1 Avgift etter måling, pr. m3**

Nytt fra 2019 er et gebyr for å installere en tilleggs vannmåler i bolig hvor det er separat inntak for leveranse av varmt og kaldt tappevann inn til en boligenhet. Vann og kloakkavgiften skal beregnes som summen av målt kaldt og varmt tappevann.

|  |  |  |
| --- | --- | --- |
|  | Sats 2018 | Sats 2019 |
| Vann, fast årlig gebyr pr. boenhet for bolig/for annen eiendom pr. vann- eller kloakkmåler | 726 | 800 |
| Gebyr for tilleggs vannmåler – kr/år (Nytt fra 2019) |  | 500 |
| Vann pr. m3 | 20,30 | 21,40 |
| Kloakk, fast årlig gebyr pr. boenhet for bolig/for annen eiendom pr. vann- eller kloakkmåler | 922 | 1 020 |
| Kloakk pr. m3 | 38,76 | 40,70 |

***10.3 Installasjon av nye vannmålere.***

Kommunen eier og betaler vannmåleren som skal utplasseres. Huseier betaler selve installasjonen i eget hus.

**10.3.1 Utskifting av vannmålere.**

Kommunen skifter ut vannmålere som er eldre enn 10/15 år avhengig av vannmålertype, eller som har større målefeil enn 5 %.

**10.3.2 Utskifting av vannmålere – mislighold avtale om utskifting.**

Kommunens fakturakontor kontakter huseiere som skal få byttet vannmålere og inngår avtale om tidspunkt for utskiftingen. Hensikten er å sikre at kommunens rørlegger får adgang til vannmåleren på en effektiv måte.

Ved huseiers mislighold av bekreftet avtaletidspunkt påløper et gebyr på 500 kr inkl. mva.

**10.3.3 Refusjon av innbetalt avgift etter påvist målefeil.**

Dersom måleren ved kontroll viser mer enn 5 % for høyt forbruk, har abonnent krav på tilbakebetaling for feilmålingen.

Tilbakebetalingen regnes fra det tidspunktfeilen må antas å ha oppstått. Krav som er foreldet etter reglene om foreldelse av fordringer, dekkes ikke.

Viser måleren mer enn 5 %for lavt forbruk, har kommunen krav på tilleggsbetaling etter tilsvarende regler.

Er plomberingen av måleren brutt, har abonnenten ikke krav på tilbakebetaling.

**10.3.4 Redusert vann og kloakkavgift.**

Har abonnenten hatt en økning i vannforbruket som overstiger 50 % av foregående år pga. lekkasje i røropplegg/sanitærutstyr i eget hus og som ikke har vært oppdaget før vannmåleravlesning, kan abonnenten etter søknad til teknisk sjef, få satt ned vannforbruket til gjennomsnittet av de tre siste årenes registrerte forbruk. Lekkasjen må utbedres så snart som mulig.

**10.3.5 Eierskifte midt i fakturaterminen**

Det sendes normalt faktura to ganger i året. Ved eierskifte skal oppgjøret for kommunale gebyrer skje mellom selger og kjøper, gjerne med bistand av eiendomsmegler. Kommunen har ikke ansvaret for dette oppgjøret.

**10.3.6 Slamavskillere tilknyttet kommunal avløpsledning**

Abonnenter som har septiktank, grunnet at den private stikkledningen er for dårlig til å føre rå kloakk, og er tilknyttet kommunal ledning, skal tømme tanken minimum hvert 2. år eller etter behov. Abonnenten skal selv betale for tømmingen.

Renovatøren for den kommunale septikrenovasjonen skal benyttes til slike oppdrag.

Abonnenten faktureres fortløpende for hvert utført oppdrag. Prisen for 2019 er 3 550 kr inkl. mva. for en tank opp til og med 3 m3. For overskytende volum skal abonnenten betale 675 kr/m3 inkl. mva.

Abonnenter som har septiktank, grunnet at den kommunale hovedledningen er for dårlig til å føre rå kloakk, skal tømme tanken 2. år. Kommunen bekoster denne tømmingen. Behov utover dette må bekostes av abonnenten.

***10.4 Gebyrregulativ for private vannverk og institusjoner/bedrifter som benytter kommunens vannverk som reservevannkilde.***

1. For private vannverk gjelder følgende satser:

Årlig avgift: 175 kr inkl. mva. pr. abonnent. Forbruk: Betales for målt forbruk etter gjeldende sats for vannavgift.

2. For institusjoner og bedrifter gjelder følgende satser:

Årlig avgift - Pris pr. år inkl. mva.:

|  |  |  |
| --- | --- | --- |
| Vannforbruk pr. år | Sats 2018 | Sats 2019 |
| 0-5 000 m³ | 9 730 | 9 730 |
| 5 000 – 10 000 m³ | 19 450 | 19 450 |
| 10 000 – 20 000 m³ | 38 900 | 38 900 |
| 20 000 – 40 000 m³ | 77 800 | 77 800 |

Forbruk: Betales for målt forbruk etter gjeldende sats for vannavgift. Pris reguleres i henhold til prisstigning for vannavgiften i Modum kommune.

***10.5 Mottak av septikslam for behandling***

Kontoret for «Små avløpsanlegg i Drammensregionen» i Lier kommune, har fra 2012 overtatt den kommunale septikrenovasjonen i Modum kommune. Septikslam som blir samlet inn av renovatøren skal leveres for behandling ved Elvika renseanlegg. For levering av septikslam skal det betales en avgift på 284 kr/m3.

***10.6 Tilkoblingsgebyr:***

|  |  |  |
| --- | --- | --- |
| Vann | Sats 2018 | Sats 2019 |
| Bygg til rent boligformål, pr. boenhet | 16 050 | 16 050 |
| Bygg til ikke rent boligformål, pr. bygg/pr. eiendom | 16 050 | 16 050 |
| Kloakk | 16 050 | 16 050 |
| Bygg til rent boligformål, pr. boenhet | 16 050 | 16 050 |
| Bygg til ikke rent boligformål, pr. bygg/pr. eiendom | 16 050 | 16 050 |

**10.7 Gebyr iht. Forskriftens §1-2c**

|  |  |
| --- | --- |
| Gebyr for bestemte tjenester, for eksempel stenging og gjenåpning av vannforsyning, avlesningskontroll og purregebyr | 1 000 |
| Kontroll av vannmåler på stedet | 0,00 |
| Kontroll av vannmåler ved eksternt laboratorium | Etter faktiske kostnader |

**10.8 Reduksjon i gebyr iht. Forskriftens § 3-10**

|  |  |
| --- | --- |
| Gebyrreduksjon som følge av avbrudd i vannforsyningen eller utilfredsstillende kvalitet på vannet | 410 |

***11. Feiing og tilsyn***

Tjenesten er mva. pliktig. Prisen er oppgitt med mva. Prisene ble sist endret i 2017.  
  
Brannvernloven § 28 hjemler adgang til å innføre feieavgift til dekning av lovbestemte feiing. Feieforskriftene forskriver en minimums feiefrekvens og tilsyn på en gang hvert fjerde år eller etter behov. Lovbestemt feiing omfatter de feie- og tilsynsoppgaver som feievesenet skal gjennomføre i henhold til brannvernloven, samt de feie- og tilsynsoppgaver som kommunestyret eller brannsjefen kan legge til feiervesenet. Det er lagt opp til et prissystem, som er basert på en årsavgift pr. boenhet som tar utgangspunkt i en individuelt fastsatt feiefrekvens bestemt av feiervesenet. Årsavgiften dekker tilsyn/brannsyn av pipe og ildsteder hvert fjerde år, og feiing etter fastsatt syklus.

|  |  |  |
| --- | --- | --- |
| **Tjeneste og intervall - beløp i kr inkl. mva** | ***Pris 2018*** | ***Pris 2019*** |
| **Feiing:** |  |  |
| Feiing hvert 4. år | 128 | 133 |
| Tillegg pr. ekstra pipeløp | 87 | 90 |
| Feiing hvert 2. år | 256 | 266 |
| Tillegg pr. ekstra pipeløp | 174 | 180 |
| Feiing hvert år | 512 | 532 |
| Tillegg pr. ekstra pipeløp | 343 | 360 |
| Tilfeldig feiing pr. løp etter ønske fra huseier | 993 | 1030 |
| Skorsteinsløp tilknyttet større fyringsanlegg | 1 254 | 1 300 |
| **Tilsyn:** |  |  |
| Vanlige fyringsanlegg pr. bolig | 2 079 | 2 155 |
| Årsavgift tilsyn hvert 4. år | 522 | 540 |
| Større fyringsanlegg pr. stk. | 3 994 | 4 140 |
| **Ikke lovpålagte tjenester:** |  |  |
| Feiing av ildsteder, fyrkjeler, kontroll av fyringsanlegg mv. | 988 kr pr. time | 1 025 kr pr. time |

**11.2 Alternativ til rivning av bygninger hvor brannvesenet utfører brenning som en del av en varm brannøvelse.**

Tillatelse til brenning må omsøkes av tiltakshaver i tråd med lokal forskrift om brenning. Pris inkl. mva.

Hytte: 30 000 kr.

Bolighus: 40 000 kr

Næringsbygg: Pris fastsettes av brannvesenet for hvert enkelt tilfelle.

**11.3 Gebyr for utrykning til unødvendig automatisk utløst brannalarm.**

Ved automatisk brannvarsling til Sør-Øst 110 blir brannvesenet kalt ut som en fast prosedyre. Mange slike alarmer er såkalte unødvendige alarmer som skyldes brukerfeil eller teknisk feil på alarmanlegget.

Fra tredje utløste unødvendige alarm fra en bestemt adresse innenfor en periode på 12 måneder, påløper et gebyr til anleggseier på 7 500 kr inkl. mva./utrykning.

***12. Gravplasser***

Festeavgifter, kremasjonsavgifter og avgift for gravlegging av utenbygdsboende er fritatt for mva. Stell av graver og andre tjenester er belagt med mva.

|  |  |  |
| --- | --- | --- |
| **Alle gravplassene i Modum** | **Sats 2018** | **Sats 2019** |
| **Avgift, ikke belagt med mva:** |  |  |
| Festeavgift pr grav i 10 år | 1 600 | 1650 |
| Festeavgift pr grav i 20 år | 3 200 | 3300 |
| **Kremasjonsavgift** |  |  |
| Det krematoriet tar: | Ca. 6 300 | Ca. 6 680 |
| **Gravlegging av utenbygdsboende** |  |  |
| kiste | 5 700 | 7000 |
| urne | 1 900 | 2000 |
| **Gravlegging av utenbygdsboende muslimer** |  |  |
| Gebyret betales av kirkelig fellesråd i kommunen vedkommende har hatt bosted i | 19 800 | 20400 |
|  |  |  |
| **Tjenester, belagt med mva. fra 2010:** | **Sats 2018**  **Inkl. mva.** | **Sats 2019**  **Inkl. mva.** |
| Oppretting av støtte | 700 | 720 |
| Bolting av støtte | 700 | 720 |
| Blomsterkasse – innkjøpspris inkl. mva. | 1035 – 1 500 | 1035 – 1 500 |
| Blomsterkasse – nedsetting eks. mva. | 700 | 720 |
| **Stell av grav:** |  |  |
| Type A | 1 300 | 1340 |
| Type B | 1 600 | 1650 |
| Type C | 1 150 | 1185 |
| **Gravlegat 20 år** |  |  |
| Type A | 28 800 | 29000 |
| Type B | 35 500 | 36000 |
| **Åmot kirkegård, navnet minnelund, for 40 år** |  |  |
| Kiste/urne med navn på felles minnesmerke i stein | 12 400 | 12 800 |
| **Åmot og Heggen kirkegårder, navnet minnelund for 20 år** |  |  |
| Kiste/urne med navn på felles minnesmerke på plate | 3 300 | 5500 |
| Kiste/urne uten navn på felles minnesmerke | 3 200 | 3300 |
| **Festeavgift minnelund, etter 20 år, pr 10 år\*** | 1 550 | 1650 |
| **Åmot kirkegård, felles gravminne** |  |  |
| Pr. bronseplate på felles gravminne, maks 4 stk. | 6 800 | 7000 |
| Obligatorisk gravlegat i 20 år, type B | 35 500 | 36 000 |

**\***bruk av plate på navnet minnelund åpner for feste ut over 20 år. Festeavgift betales som ellers på gravplassene

***13. Park og friluftsliv***

**Hjelp til drift av idrettsanlegg**

Parkvesenet utfører plenklipping og gjødsling av fotballbaner og preparering av lysløyper for idrettslagene i kommunen. Ekstratjenester ut over dette må det betales for:

|  |  |  |
| --- | --- | --- |
| **Fotballbaner – ekstratjenester** | **Sats 2018**  **Inkl mva** | **Sats 2019**  **Inkl mva** |
| Vertikalskjæring av grasdekke på fotballbaner | 3 209 kr/bane | 3 300 kr/bane |
| Lufting av grasmatta på fotballbaner, sand betales av lagene som tidligere | 3 209 kr/bane | 3 300 kr/bane |
| Resåing, grasfrø betales av lagene som tidligere | 3 364 kr/bane | 3 500 kr/bane |
|  |  |  |
| **Skiløyper - Preparering til renn utenom ordinær arbeidstid:** | **Sats 2018**  **Inkl mva** | **Sats 2019**  **Inkl mva** |
| Vakt – beredskap lørdag, søndag og helgedag | 503 kr/døgn | 750 kr/døgn |
| Vakt – på hverdager | 160 kr/døgn | 0 |
| Kjøring maskin lørdag, søndag og helgedag | 990 kr/time | 1000 kr/time |
| Kjøring med maskin i uka | 826 kr/time | 850 kr/time |

**Park og friluftslivsområder - utleie**

Gjelder områdene Stasjonsevja og Ole Einars plass

|  |  |  |
| --- | --- | --- |
|  | **Sats 2018**  **Ikke mva** | **Sats 2019**  **Ikke mva** |
| Lag og foreninger må bekoste kommunens ekstrautgifter ved spesielle arrangementer på uteområder. Kommunegartner sender regning i etterkant av arrangementet. | Faktiske utgifter | Faktiske utgifter |

***14. Gebyr for gravetillatelser, kontroll og skilt-/varslingsplaner***

Priser er eks. mva. For utleie av skiltpakke er prisen pr. påbegynt måned.

|  |  |  |
| --- | --- | --- |
|  | Gebyr 2018 | Gebyr 2019 |
| Gravesøknad inkl. tilsyn og kontroll | 2 837 | 3 000 |
| Utarbeidelse av varslingsplan - liten | 800 | 830 |
| Utarbeidelse av varslingsplan - stor | 1 656 | 1 720 |
| Utlån av skiltpakke - liten | 1 656 | 1 720 |
| Utlån av skiltpakke - stor | 2 809 | 3 000 |
| Utsetting av skilt, etter medgått tid, pris pr time | 498 | 520 |

**Vedlegg 6: Mål i økonomiplanperioden**

|  |
| --- |
| **Tilpasning av kommunens tjenestetilbud** |
| **Kommunebarometeret**  Kommunebarometeret er en sammenligning mellom kommuner. Modum ble i Kommunebarometeret 2017 rangert som nr 317 i landet. Det ble i økonomiplan for 2018-2021 satt som mål å forbedre plassering i Kommunebarometeret med minst 100 plasser i løpet av planperioden. I Kommunebarometeret 2018 hadde Modum forbedret seg med 97 plasser til 220 plass. Målet for planperioden bør derfor settes ytterligere opp.  *Måleindikator: Plassering i Kommunebarometeret bedre enn plass 150 innen 2022.* |
| **Lærlinger**  Kommunestyret vedtok i sak 118/16 at «Kommunen skal videreføre satsning på lærlinger og det skal være minst en lærling pr. 500 innbygger».  *Måleindikator: Kommunen skal ha minimum 27 lærlinger i 2019.* |

|  |
| --- |
| **Folkehelse og levekår** |
| **Redusere antall barn som lever i fattigdom**  Noen barn vokser opp i familier med dårlig økonomi og opplever at de ikke har like gode muligheter som andre. 305 barn i Modum lever i familier uten yrkestilknytning. Flere enn hvert åttende barn i Modum er i husholdninger med vedvarende lav inntekt og opplever fattigdom, og det har vært en negativ utvikling. Landsgjennomsnittet er 10,3 prosent og gjennomsnittet for Buskerud 11,9 prosent.  Kommunen kan bidra til at alle barn, uavhengig av inntekt, kan få en god oppvekst. Samtidig bør det arbeides for å redusere antallet barn som lever i fattigdom.   |  |  |  |  |  | | --- | --- | --- | --- | --- | | **Barn i husholdninger med vedvarende lav inntekt** | **2013** | **2014** | **2015** | **2016** | | Modum | 9,6 % | 11,9 % | 13,1 % | 14,0 % | | Landet | 8,6 % | 9,4 % | 10,0 % | 10,3 % |   *(kilde Bufdir, statistikk for 2016 er siste tilgjengelige tall)*  *Måleindikator: Redusert antall barn i husholdninger med vedvarende lav inntekt.* |
| **Frafall fra skole og yrkesliv skal reduseres**   |  |  |  |  |  |  |  | | --- | --- | --- | --- | --- | --- | --- | | **Arbeidsledighet under 24 år** | **2013** | **2014** | **2015** | **2016** | **2017** |  | | Modum | 2,8 % | 2,5 % | 2,3 % | 2,2 % | 2,0 % |  | | Landet | 2,1 % | 2,1 % | 2,1 % | 1,9 % | 1,6 % |  |   Tall for unge arbeidsledige i Modum har de siste årene nærmet seg, men ligger fortsatt over landsgjennomsnittet. I 2017 hadde Modum en ungdomsledighet på 2 prosent, mens det for landet var 1,6 prosent.  *Måleindikator: Andel arbeidsledige under 24 år skal reduseres til landsgjennomsnittet.* |

|  |
| --- |
| **Samferdsel og kommunikasjon** |
| **Ny riksvei 35 og avkjøring til fylkesvei 287**   * Høring av trasevalg i 2019 * Kommunedelplan vedtas i 2020 * NTP 2022 |
| **Kryssløsninger riksvei 35 (midtdelerprosjektet)**   * NTP 2022 |
| **Bedre kollektivtransporttilbud med buss og tog**   * Flere buss- og togavganger |
| **Økt gang/sykkelbruk**  I tråd med målsettingene i sykkelbygdavtalen:   * Sykkelbruken i Modum skal være 3 prosent innen 2022 i og mellom tettstedene Åmot, Geithus og Vikersund * Samlet gang- og sykkelandel på 18 prosent innen 2022. |

|  |
| --- |
| **Attraktivitet og omdømme** |
| **Sysselsetting**   |  |  |  |  |  |  | | --- | --- | --- | --- | --- | --- | | Sysselsatte med | **2013** | **2014** | **2015** | **2016** | **2017** | | -bosted i Modum | 6712 | 6723 | 6597 | 6602 | 6675 | | -arbeidssted i Modum | 5430 | 5289 | 5201 | 5349 | 5577 |   *Måleindikator:  Økt antall sysselsatte med bosted i Modum.*  *Økt antall sysselsatte med arbeidssted i Modum.* |

|  |
| --- |
| **Økonomisk handlingsrom** |
| **Resultatgrad som sikrer sunn økonomi** Det anbefalte nivået på netto driftsresultat er 1,75 prosent. Måltallet må vurderes ut fra omfanget av lånefinansiering. En forutsetning om økt resultatgrad vil innebære at innsparingskravet for tjenestene vil øke tilsvarende. Økt resultatkrav foreslås innfaset over tid for å unngå en brå endring av driftsnivået. Det budsjetteres med et netto driftsresultat på 14,6 mill. kr i 2019, noe som tilsvarer 1,4 prosent av brutto driftsinntekter.   *Måleindikator: Netto driftsresultat skal være minst 1 prosent og økes til 1,5 prosent i perioden fram til 2027.* |
| **Forsvarlig gjeldsutvikling** I Modum har netto lånegjeld over flere år ligget på i underkant av 40 prosent av driftsinntektene. For 2017 var tallet 53,5 prosent. På landsbasis har lånegjelden i samme periode hatt en marginal nedgang, og utgjorde 78,9 prosent av driftsinntektene i 2017. Netto lånegjeld pr innbygger utgjør i Modum 41 649 kr i 2017, mens den for landet nærmer seg 66 830 kroner. Netto finansutgifter utgjør i dag 3,6 prosent av driftsinntektene.  For å sikre økonomisk handlefrihet bør Modum fortsatt ha lav gjeldsgrad.  Det budsjetteres med netto finansutgifter på 42 mill. kr i 2019. Dette tilsvarer 4 prosent av brutto driftsinntekter. Det budsjetteres med et låneopptak til investeringer som gjennomsnittlig utgjør 40,2 mill. kr pr. år.  *Måleindikatorer:*   * *Netto lånegjeld skal utgjøre mindre enn 50 prosent av brutto driftsinntekter.* * *Netto lånegjeld pr innbygger skal ikke overstige 40 000 kroner* * *Netto finansutgifter skal ikke overstige 4,5 prosent av driftsinntektene.* * *Lånefinansierte investeringer skal over tid ikke overstige 40 millioner kroner pr år.* |
| **Tilstrekkelige reserver** Reserver setter kommunen i stand til i større grad å takle svingninger. Det er generelt anbefalt at kommunene bør ha et disposisjonsfond over 5 prosent. God arbeidskapital/likviditet sikrer evnen til å betale forpliktelsene etter hvert som de forfaller.  *Måleindikator:*   * *Disposisjonsfond skal utgjøre minst 5 prosent av brutto driftsinntekter. Målet ble nådd i 2017.* * *Arbeidskapital skal ligge på nivå med landsgjennomsnittet.* |

|  |
| --- |
| **Mål for sentraladministrasjonen** |
| **Tilpasning av tjenestetilbudet**  Utvikle tjenestetilbudet i samsvar med endringene i befolkningssammensetningen.  **Mål:**  Publikum, politikere og ansatte kan være selvhjulpne i døgnkontinuerlige og selvforklarende løsninger der sikker og lett tilgang, raske svar og tilgjengelighet er stikkord.  *Måleindikator:*   * *Andelen kommunale skjemaer som er digitalt tilgjengelige, økes i økonomiplanperioden 2019-2022* * *Antall elektroniske forsendelser skal økes fra 0,5 til 0,7 pr. innbygger i økonomiplanperioden 2019-2022* |
| **Attraktivitet og omdømme**  **Mål:**  Tomtereserven skal alltid kunne fange opp etterspørsel etter byggeklare næringstomter  *Måleindikator:*   * *Antall ledige salgsklare næringstomter* |
| **Andre områder:**  **Mål:**  Det generelle sykefraværet i sentraladministrasjonen går ned fra 6,8 prosent i 2017  *Måleindikator:*   * *Nedgang i etatens totale sykefravær til 4 prosent i løpet av økonomiplanperioden 2019-2022* |

|  |
| --- |
| **Mål for undervisningssektoren** |
| **Videreutvikle et godt læringsmiljø og fortsette positiv utvikling innen læringsutbytte.**  *Måleindikator:*   * *Andelen elever som presterer på laveste nivå ved de nasjonale prøvene reduseres over tid.* * *Andelen elever som presterer på høyeste nivå ved de nasjonale prøvene økes over tid.* * *Elevers grunnskolepoeng (karaktersummen ved grunnskolens avslutning) viser en positiv utvikling over tid.* * *Andelen elever som trives, opplever mestring og medvirkning (målt i Elevundersøkelsen) økes over tid.* * *Ingen elever opplever mobbing (målt i Elevundersøkelsen).* |
| **Modumbarnehagene bygger kompetanse for livsmestring**  *Måleindikator:*   * *Det skal, gjennom Foreldreundersøkelsen, være stabilt høy tilfredshet ved:*   + *Relasjon mellom barn og voksen*   + *Barnets trivsel*   + *Generell tilfredshet* * *Det skal ikke oppleves krenkelser eller mobbing i Modumbarnehagene.* * *Barnehagetilbudet er så godt at færre barn har behov for spesialpedagogisk hjelp.* * *Deltagelse i Modumbarnehagene øker over tid fra dagens nivå på 89,6 prosent.* |
| **Andre områder:**  **Det generelle sykefraværet i undervisningsetaten går ned fra 7,8 prosent i 2017**  *Måleindikator:*   * *Nedgang i etatens totale sykefravær til 7,0 prosent.* |

|  |
| --- |
| **Mål for helse- og sosialsektoren** |
| **Sikre at brukere/pasienter er på rett omsorgsnivå og får tilpassede tjenester**  Sikre oppfølging av rutiner vedrørende saksbehandling og god kommunikasjon mellom saksbehandler og tjenesteleddet.  *Måleindikator: Nødvendige revurderinger blir gjennomført*  *Måleresultater ved brukerundersøkelse 2019* |
| **Økt satsing rus/psykisk helsevern**  Styrke og utvikle tjenesten innen rus og psykisk helse, spesielt rettet mot ungdom og yngre voksne. Revidere rusmiddelpolitisk handlingsplan. Etablere forsterket enhet.  *Måleindikator: Modum kommune skal være på gjennomsnitt i Buskerud når det gjelder antall innleggelser i 2.linjetjenesten.* |
| **Tidligere innsats barn og ungdom**  Videreutvikle og samordne forebyggende tiltak rettet mot barn og unge. Legge vekt på tverretatlig samarbeid. Sikre innbyggerne tilpasset tilbud lokalt. Eget familieteam som et lavterskeltilbud.  Se familien som helhet med vekt på arbeidsrettede tiltak der dette er nødvendig.  *Måleindikator: Andel unge 18-24 år som mottar sosialhjelp på NAV skal være under 5 prosent. Flere barn får forebyggende tiltak fra helsestasjon og barneverntjenesten. Færre barn har behov for plassering i annen omsorgsbase.* |
| **Egenmestring og økt trivsel**  Større vekt på innhold i tjenesten. Legge vekt på tiltak for at eldre kan oppleve økt hverdagsmestring gjennom tiltak som hverdagsrehabilitering, øvrige tiltak på Frydenberg og Frisklivssentralen. Vurdere tiltak i forhold til resultat av brukerundersøkelsen.  *Måleindikator:* *Stabilisere andel hjemmeboende eldre over 80 år på over 85 prosent.* |
| **Andre områder:**  **Sykefraværet i helse og sosial reduseres fra 8,2 prosent i 2017 til totalt 7 prosent i løpet av økonomiplanperioden 2019-2022**  Sykefravær har vært økende de siste årene og gjennom 2018 har korttidsfravær økt fra 2,0 til 2,2 prosent.  *Måleindikator*:  Nedgang i etatens totale sykefravær til totalt 7 prosent. |

|  |
| --- |
| **Mål for kultursektoren** |
| **Synliggjøre sektorens tilbud og gjøre det enklere for brukeren å benytte våre tjenester**  *Måleindikator:*  *Sektoren og innbyggere tar i bruk flere digitale tjenester til kommunens innbyggere (tilbud i biblioteket, på Frivilligsentral og servicetorg)*  *Antall arrangementer (type og målgruppe) skal være minst 230 og besøkende/betalende skal være minst 270 000 personer. Antall åpne/tilgjengelige dager skal være som i 2018.* |
| **Flere barn og unge er fornøyde med nærmiljøet sitt**  *Måleindikator: Elevundersøkelse skal gi høyere skår enn forrige gang undersøkelsene ble gjennomført.* |
| **Kulturtilbudet til barn, unge og spesielle grupper prioriteres. Samhandling på tvers av sektorene for å synliggjøre tilbudene.**  *Måleindikatorer: Antall barn og unge som er aktive i lag/foreninger øker.* |
| **Andre områder:**  **Det generelle sykefraværet i kulturetaten skal ikke være høyere enn 4 prosent i 2019**    *Måleindikator:* *Holde sykefraværet stabilt på 4 prosent.* |

|  |
| --- |
| **Mål for teknisk sektor** |
| **Entreprenører og husbyggere skal møte en imøtekommende og høyt kvalifisert byggesaksavdeling som effektivt håndterer forvaltningssaker.**  Effektiv byggesaksbehandling med sikte på å holde lovfastsatte tidsfrister. Tverrfaglig innsats innen ALM-avdelingen for å løse forvaltningsoppgavene den er pålagt å håndtere.  *Måleindikator:*  *Det skal gjennomføres tilsyn med minimum 5 prosent av antall byggesaker per år.* |
| **Modum kommune skal ha et bredt tilbud av byggeklare tomter for salg.**  For å tilrettelegge for økt bosetting og attraktivitet skal Modum kommune ha byggeklare tomter for salg.  *Måleindikator:*   * *15 nye tomter på Skredsvikmoen legges ut for salg i 2019.* |
| **Energieffektiviseringstiltak og CO 2 reduksjon i kommunale formålsbygg**  Etter gjennomførte energisparekontrakter skal samlet energiforbruk i kommunale formålsbygg reduseres med minst 30 prosent i forhold til målt energiforbruk i 2012. Tiltakene skal ferdigstilles av AF Energi og Miljøteknikk AS i midten av 2020.    *Måleindikator:*   * *Samlet energiforbruk i kommunale formålsbygg skal med utgangspunkt i referanseåret 2012 reduseres med minimum 30 prosent fra 2021.*   **Mål for verdibevarende vedlikehold av kommunale formålsbygg**  Modum kommunes eiendomsforvaltning skal sikre at bygningsmassen teknisk, funksjonelt og kvalitativt opprettholdes og utvikles på et nivå som sikrer at bygningsmassen tilfredsstiller gjeldende lover og forskrifter. Brukerne skal oppleve at inneklimaet er tilfredsstillende, at bygningsmassen utvikles i takt med endrede funksjonelle behov og at det utøves et verdibevarende vedlikehold. Et verdibevarende vedlikehold skal sikre opprettholdelse av bygningenes og eiendommenes tekniske og funksjonelle standard.  *Måleindikator:*   * *Bygningene skal i snitt holde en tilstand tilsvarende karakter 1 jf. definisjonen i NS 3424 – Tilstandsanalyser. Det aksepteres ikke tilstandsgrad på bygningsdeler eller funksjoner tilsvarende karakter 3 jf. NS 3424. Måloppnåelse rapporteres i årsmelding.* * *Formålsbyggene skal følge en vedlikeholdssyklus på 6 år.* * *Utvalgte nøkkeltall fra KOSTRA for formålsbygg rapporteres i årsmelding og sammenlignes mot kommunegruppe 10, Buskerud og landet.* |
| **Andre områder:**  **Det generelle sykefraværet i teknisk etat går ned fra gjennomsnittlig 6,8 prosent i perioden 2014-2017.**  *Måleindikator:*  *I 2019 skal sykefraværet i teknisk etat ligge under 6,1 prosent.* |